Инфоурок / Информатика / Конспекты / Открытый урок по информатике на тему "Оддий график редактори. Расмларни очиш ва сақлаш"\nИнформатика 5-В синф\nДарс мавзуси: Оддий график редактори.\nРасмларни очиш ва сақлаш.\nДарс мақсади: 1) Ўқувчиларга Paint график редактори ҳақида\n2) Компьютерда мустақил расмларни очиш ва\nсақлаш малакаларини ривожлантириш\n3) Фанга бўлган қизиқишларини орттириш\nТехника хавфсизлик қоидаларига риоя\nДарс тури: аралаш\nДарс жиҳози: дарсликлар, компьютер, тарқатма саволлар,\nТашкилий қисм: 1) Саломлашиш\n2) Давоматни аниқлаш\n3) Ўқувчиларни дарсга тайёргарлигини\nУйга вазифани сўрайман. Ўтилган мавзулар юзасидан савол- жавоб ўтказиш\nЎқувчиларга тарқатма саволлар тарқатаман. Ўқувчилар саволларга жавоб беришади.\nІІІ. Янги мавзу баёни: Paint график муҳаррири расм чизиш учун қўлланилиб, унинг ёрдамида содда ва мураккаб расмлар солиш мумкин. Бу расмларни оқ-қора ёки рангли чизишимиз ва уларни файлларда сақлашимиз мумкин. Ҳосил бўлган расмларни чоп этиш ва иш столига фон сифатида қўйиш мумкин. Paint да сканер орқали тушурилган суратларни кўриб чиқишга ва тўғирлашга бўлади.\nPaint график муҳарририни ишга тушириш учун қуйидаги амаллар бажарилади.\nП уск Программы Стандартные Paint\nБу ойна Windows нинг бошқа программалари каби стандарт кўринишга эга. Ойнанинг пастки қисмида ранглар палитраси жойлашган. Асбоблар панелида 16 та асбоб бор. График муҳарририни ишга туширган пайтда қалам ранги қора, фон ранги оқ бўлади. Ранглар палитрасининг чап томонида 2 та устма-уст 2 тўртбурчак жойлашган. Устки тўртбурчак сурат чизиш учун, остки фон рангини кўрсатиб туради.\nPaint график муҳаррирининг ойна кўриниши:\nМустаҳкамлаш: Paint редакторида 16 қуролдан фойдаланишга бўлади. Уларнинг вазифаларини билиш учун, маус орқали курсорни керакли қуролга олиб борганда, ичига уларнинг вазифалари ёзилган кичкина тўртбурчак пайдо бўлади.\nВыделение произвольной области –хохлаган жойни ажратиш;\nВыделение – ажратиш;\nЛастик – (ўчиргич) расмларни ўчириш учун ишлатилади;\nЗаливка – бўяш учун ишлатилади;\nВыбор цветов – ранг танлаш;\nМасштаб – расмларнинг маълум бир қисмини\nКарандаш – (қалам) расм чизиш учун;\nКисть – расм чизиш учун;\nРаспылитель – краска сепиб расмларни бўяш учун\nНадпись – расмга қўшимча ёзув ёзиш учун ишлатилади;\nЛиния – тўғри чизиқ чизиш;\nКривая – эгри чизиқ чизиш;\nПрямоугольник – тўғри бурчакли тўртбурчак чизиш;\nМногоугольник – кўпбурчак чизиш;\nЭллипс – эллипс шаклидаги расмларни чизиш;\nСкругленный прямоугольник – бурчаклари доираланган\nЎқувчилар билан кроссворд ечамиз.\nДисплейнинг бошқача номи\nКомпьютернинг асосий қурилмаларидан бири\n..., папкалар, ёрлиқлар\nОвоз чиқариш қурилмаси\nРасмларни ўчириш учун ишлатиладиган қурол\nСичқончанинг инглизча номи\nҚоғоз чиқарадиган қурилма\nЧизилган расмларни бўяш учун ишлатилади.\n10. Ахборотларни киритиш учун мўлжалланган\n11. Ахборот ўлчов бирлиги\nУйга вазифа: ўтилган мавзуни ўқиб гапириш\nБаҳолаш: дарсда фаол қатнашган ўқувчиларни баҳолаш.\nНомер материала: ДБ-069591


Тошкент аэропортида текширувлар вақти 1,5 соатга қисқарди\n18:31 13.01.2018 (Янгиланган 18:34 13.01.2018)\nОлдин аэропортдан чиқиш вақти ўртача 2 соатни ташкил қиладиган бўлса, кореялик мутахассилар фикрига кўра, ҳозирги вақтда ушбу кўрсатгич ўртача 30 минутни ташкил қилмоқда.\nТОШКЕНТ, 13 янв — Sputnik. Тошкент аэропортида текширувлардан ўтиш вақти ўртача 1,5 соатга қисқарди, деб хабар қилмоқда Sputnik мухбири.\nУшбу маълумот кореялик мутахассислар томонидан эълон қилинди. Эслатиб ўтамиз, “Инчхон” аэропорти мутахассислари бир неча ой давомида Ислом Каримов номидаги Тошкент аэропортига консалтинг хизматлари кўрсатиб келаётган эди.\nАэропорт ва вокзал орасида трамвай ҳаракатини йўлга қўйиш таклиф қилинди\nЎтган йилнинг ноябрь ойи охирида “Ўзбекистон ҳаво йўллари” ва “Инчхон” халқаро аэропорти имзолаган меморандумга кўра, кореялик мутахассислар пойтахт аэропортининг “Тошкент-2” халқаро терминали фаолиятини яхшилашга ёрдам бериб келишаётган эди.\nМеморандумга кўра, аэропорт хизматлари самарадорлигини ошириш мақсадида ўзбекистонлик мутахассисларини кореяда ўқитиш ҳам кўзда тутилган.\nЛойиҳанинг биринчи босқичида саккиз нафар кореялик маслаҳатчилар иштирок этишди. Улар терминал ишлаш фаолияти борасиз ўз фикр-мулоҳазалари ва тавсияларини билдиришди.\n“Бу менинг Ўзбекистонга бўлган иккинчи ташрифим. Биринчи марта ўтган йилнинг октябрь ойида келган эдим. Иккинчи келишимда мен пайқаган энг катта ўзгариш – бу Тошкент ҳаво бандаргоҳида хизмат кўрсатиш тезлигидир. Олдинги сафар аэропортдан чиқиш тезлиги ўртача 2 соатни ташкил қилган бўлса, ҳозир – биринчи йўловчи аэропортни 21 дақиқада, охиргиси эса – 33 дафқиқада тарк этмоқда”, — деди кореялик маслаҳатчилардан бири Парк Чан Кью.\nУнинг сўзларига кўра, ўзбекистон томони қисқа вақт ичида улкан ишларни амалга оширишга муваффақ бўлган. Мутахассислар иши яққол кўзга ташланмоқда. “қизил” ва “яшил” йўлаклар очилиши йшловчилар ўтиш тезлигини ва барча расмий жараёнларни сезиларли даражада тезлаштирган.\nСеул аэропорти вакиллари аэропорт ҳудудидан фойдаланиш самарадорлигини ошириш, кузатувчи ва кутиб олувчилар учун сервис хизматлари даражасини ошириш борасида ҳам таклифлар киритишди.


Эмланганлик ҳақидаги SMS-хабарлар юборишдаги янглишмовчиликларга нима...\n14.09.2021 18:41 0 1574\nЮртимизда коронавирусга қарши эмлаш жараёнлари қизғин давом этмоқда. Бу жараёнда кўпчиликда эмлаш билан боғлиқ турли саволлар пайдо бўлмоқда.\nШу каби саволларга жавоб олиш мақсадида CCВ Матбуот хизмати вазирлик тасарруфидаги IT-Med корхонаси ходими Шоҳрух Қурбоновга мурожаат қилди:\n— Эмлаш жараёнларига жалб қилинган фуқароларнинг маълумотлари ягона электрон базага жамланиши борасида қандай ишлар амалга оширилмоқда?\n— Бунинг учун ишга туширилган emlash.uz платформаси орқали ҳар бир эмлаш пунктида вакцина олган фуқаролар ҳақидаги маълумотлар ягона тизимга киритиб борилмоқда.\nВакцинанинг ҳар бир дозасини юборишдан олдин, тиббиёт ходими эмланаётган фуқаронинг шахсий маълумотлари ва фаол телефон рақамини ёзиб олади. Оилавий поликлиникалардаги масъул ходимлар ушбу маълумотларни emlash.uz сайтидаги умумий маълумотлар базасига киритади.\nФуқаро биринчи ва иккинчи дозани олганидан сўнг унга SMS-хабар юборилади.\nSMS-хабарда эмланган шахснинг исми ва фамилияси, шунингдек, вакцина олган санаси ҳамда кейинги дозани олиш бўйича тавсия этилган сана ҳақида маълумот бўлади.\nАгар фуқаро тўлиқ эмланган бўлса, унда хабарда сертификатга ҳавола ҳам мавжуд бўлади.\n— Аҳоли орасида ана шу SMS-хабар билан боғлиқ турли тушунмовчиликлар келиб чиқмоқда. Бундай ҳолатлар юз беришига нима сабаб бўлмоқда?\n— Кимгадир эмлангани ҳақидаги SMS-хабар келиб тушади, лекин у эмланмаган бўлади. Ёки кимнингдир рақамига бошқа бир фуқаронинг эмлангани ҳақида хабар келади. Бундан ҳам ҳайрон қоларлиси, ҳатто вафот этган одамга эмланганлик хабари келган ҳолатлар ҳам бор.\nТизим электрон бўлгани билан унда инсон омили иштирок этади. Ҳозирда эмланган фуқароларнинг маълумотларини тизимга киритаётган тиббиёт ходими катта ҳажмдаги информация билан ишлашига тўғри келмоқда.\nФуқароларга эмлаш бригадаси ходими журнал ёки компьютерга паспорт маълумотлари ва телефон рақамини тўғри киритаётганлигига эътибор қаратиш тавсия этилади.\nБаъзи эмлаш пунктларида маълумотлар қоғоз журналларга киритилганлиги боис, маълумотлар базасини тўлдирадиган тиббиёт ходимининг хато қилиш эҳтимоли мавжуд.\nМисол учун, яқинда ижтимоий тармоқларда Янгийўл туманида яшаган Б.Йўлчиев номига вакцинанинг биринчи дозасини олгани ҳақида SMS-хабар келгани, лекин бу инсон вафот этгани ҳақида хабарлар тарқалди.\nБунда ўша ҳудудга бириктирилган тиббиёт ходими эмланганлик ҳақидаги маълумотларни тизимга киритишда хатога йўл қўйган бўлиши мумкин.\nЧунки ҳудуд аҳолиси ҳақидаги маълумотлар оилавий шифокор пункти қайдномаларида мавжуд бўлади. Эмлаш ҳолатларини рўйхатга олишда фуқарлларнинг паспорт серияларидан фойдаланилади. Айрим ҳолатларда ушбу паспорт сериялари хато бўлиши ёки бошқа фуқарога тегишли сериялар билан киритиш ҳолатлари учрайди.\nЮқоридаги ҳолатда адашиб киритилган паспорт серияси туфайли вафот этган фуқаро номига SMS-хабар борган.\nБошқа одамга хабар бориши масаласига келсак, фуқаронинг телефон рақамини киритишда хатоликка йўл қўйиш ҳолатлари учраб турибди.\nБундай ҳолатларнинг олдини олиш учун, энг аввало, тиббиёт ходимлари ўз ишларига масъулиятли бўлиши, тизим имкониятларидан тўғри фойдаланишлари баробарида фуқаролалардан ҳам ўз телефон рақамларини эмлаш ҳамширасига тўғри айтганига ишонч ҳосил қилиб олишларини сўраб қоламиз.\nКоронавирус бугун, 08:03\nКоронавирус 18/10, 14:15


Lexus кичкина кроссовер ишлаб чиқармоқчи - Автомобильные новости UZ - Скачать музыку бесплатно новинки музыки 2016-2017\nЯнги русум Lexus CT номли шоҳона гибрид хэтчбекнинг ўрнига ишлаб чиқарилади. “Лексус”нинг европа бўлинмаси бошлиғи айтишича, Lexus CT хэтчбеки ишончни оқламаганлиги сабабли ихчам кроссоверга алмаштирилади. Ўтган йилда Lexus маркасига мансуб 652 мингдан ортиқ автомобиль сотилган бўлса, шулардан бор-йўғи 10 минги Lexus CT хэтчбекидир. Бу Lexus CT учун умуман қониқарсиз натижа. Европада “Лексус”нинг 64 минг автомобили сотилди. Россияда эса гибрид хэтчбекка ўтган йили атиги бешта харидор чиқди. Автомобиль бозорига назар солинса, кроссоверларнинг мавқеи ошаётганлиги кўринади. Шу боис лексусчилар Lexus CT хэтчбекини давом эттирмасдан, кичик кроссоверга айлантиришга қарор қилишди. Янги русум Lexus NX кроссоверидан бир поғона қуйида жойлашади. Lexus NX кроссовери ўтган йили 150 минг дона сотилди, бу йили эса японлар 170 мингта сотишни умид қиляпти. Ишлаб чиқарилиши режалаштирилган автомобиль ҳам бозори чаққон бўлиши мумкин. Ўтган йилда Женева автосалонида Lexus LF-SA концепт кроссовери кўрсатилган эди. Янги кроссовернинг серияли версиясини ишлаб чиқаришда ўша русум асос қилиб олиниши мумкин. Агар кроссовер TNGA платформасида (янги Toyota Prius платформаси) ясалса, бензин ва дизель мотор билан бирга гибрид мотор ҳам ўрнатилади. - деб хабар бермоқда Carzone.uz нашри.


Уруш рамZи. Россиянинг Украинага босқини тимсоли қандай пайдо бўлди?\n27 май 2022, Тошкент вақти: 05:15\nУкраинада уруш бошланганидан бери Россия ҳарбий техникасида кузатилаётган лотинча Z ҳамда V ҳарфлари ушбу “махсус амалиёт”нинг расмий рамзларига айланиб бўлди.\nРоссияликлар ўз ҳарбийларини дастаклаб Z шаклида турли флешмоблар уюштиришмоқда, бу ҳарфни автомобилларга ва жамоат транспортига, билбордларга ва футболкаларга туширишмоқда. Z ҳарфи, шунингдек, урушга қарши фуқароларни қўрқитиш учун ҳам қўлланиляпти.\nРоссия Украинага бостириб кирган илк кунларда ижтимоий тармоқларда лотинча Z ҳамда V ҳарфлари туширилган Россия ҳарбий техникаси суратлари пайдо бўла бошлади. Ўшандан бери ушбу ҳарфлар қандай маънони англатиши хусусида турфа тахминлар билдирилмоқда. Айримлар Z ҳарфини “Запад” (“Ғарб”), яъни қўшинларнинг ҳаракат йўналиши, деб йўримлайди. Яна баъзи фаразларга кўра, Z ҳамда V – Украина президенти Владимир Зеленский шахсига ишорадир.\nУкраина элчиси: Ўзбекистонда уруш ҳақидаги ҳақиқатни билишларини хоҳлайман\nConflict Intelligence Team асосчиси Руслан Левиев тушунтиришича, ҳарбий техникалардаги Z ҳарфи – Ғарбий ҳарбий округни (Западний военний округ), V эса Шарқий ҳарбий округни (Восточний военний округ) билдиради. Учбурчак белги билан тамғаланган техникалар – Жанубий ҳарбий округга, диагонал чизиқлилари эса Марказий ҳарбий округга оид. Левиев мазкур изоҳни Россия ҳарбийлари орасидаги манбаларидан олганини айтади.\n“Аммо аскарларга белгиларни чизиш бўйича аниқ кўрсатма берилмаган: қандай, қанақа ўлчамда, қаерга. Шу боис ҳарфлар ҳарбий техникаларга пала-партиш туширилган.\nZ ҳарфи чизилган Россия танки. Донецк, 11 март, 2022.\nАйримлар “Техникаларни машқлар учун шунақа тамғалашган”, дейишяпти. Бўлмаган гап. Машқлар фақат Беларусда бўлди, ҳолбуки бу ҳарфлар Украина чегараларига келтирилиб, оқибат урушга ташланган барча техникаларда бор. Қолаверса, ҳеч ким ҳеч қачон техникаларни машқлар учун бунақа бўяб ташламайди – ахир кейин шунча бўёқни ювиб тозалаш осонми? Чинакам ҳарбий машқларда қўшинни иккига бўлиш учун бир қисмига қизил, қолганларга кўк байроқчалар ва тасмалар тарқатишади”, дейди Левиев.\nҲарбий экспертга кўра, жанговар ҳаракатлар чоғида техника айнан қайси қўмондонлик гуруҳига оидлигини фарқлаш учун шунақа таниқ белгиларини тушириш керак бўлган.\n“Уруш бошланганидан сўнг бир ҳафтача ўтгач, Кремль пропагандачилари ҳар хил тусмоллар қоришмасида афсонага айланган Z рамзидан пропаганда мақсадларида фойдаланишга қарор қилишди. Ва ўшанда “Z – “За победу” (Ғалаба учун), V – “сила V правде” (Куч ҳақиқатда)” деган аҳмоқона изоҳ ўйлаб топилди. Ва бундан Георгий тасмасига ўхшаш бренд ясашга киришдилар.\nҲозирда, Z белгиси пропаганда брендига айлантирилгани сабабли урушда қатнашаётган ҳарбийлар ушбу ҳарфларнинг аввалги маркировкасидан воз кечишган кўринади. Чунки энди илгари ҳеч бир белгиси бўлмаган барча техникаларни ёппасига Z билан тамғалашмоқда. Масалан, захирадан олинган техникаларни”, фикрини давом эттиради Левиев.\nМудофаа вазирлиги ушбу символикалар хусусида бирон изоҳ бергани йўқ. Аммо вазирликнинг “Инстаграм”даги аккаунтида бу ҳарфлар қўлланган шиорлар пайдо бўла бошлаган. Чунончи, “Zа мир” (Тинчлик учун), “Zа правду” (Ҳақиқат учун), “Zаканчиваем войны” (Урушларга чек қўямиз), “ZаПацаноV” (Йигитлар учун) ва ҳкз.\nНатижада Z ҳарфи атрофида кенг кўламли ахборот кампанияси қурилди. Россиянинг давлатга қарашли RT телеканали Украинадаги урушни “Z махсус амалиёти” деб аташгача борди ва ушбу рамз акс этган футболкалар чиқара бошлади. Шунақа футболкалар ва машиналар учун ёпиштирма безаклар Россиядаги энг йирик интернет-дўконлардан бири бўлмиш Wildberries’да ҳам пайдо бўлди.\nУруш бошланганига бир ҳафта бўлганида Кемерово вилояти губернатори Сергей Цивилёв расмий ҳужжатларда вилоят номини “КуZбасс” деб ёзишни буюрди. Унинг фикрича, Z – бу “биринчи галда жангчиларга мададкорлик белгиси ва жамиятнинг бирдамлиги рамзидир”. Байкалорти ўлкасининг ҳам номи ўзгарган – эндиликда ахборот материалларида унинг номи “Zабайкалье” деб кўрсатилмоқда.\nSOTA нашри ижтимоий фикр етакчилари учун чоп этилган қўлланмани эълон қилди. Кемерово вилояти маъмурияти ишлаб чиққани айтилаётган ушбу қўлланмада ижтимоий тармоқларда Россия ҳарбийларини тўғри дастаклаш бўйича тавсиялар берилган. Шунингдек, унга кўра, блогерлар ўз постларида ZаРоссию, ZаНаших, ZаПутина, СвоихНеБросаем каби ҳештегларни қўллаши шарт қилинган. Бу ҳештеглар бўйича излаганда турли ҳудудлардан минглаб пост ва мақолаларни топиш мумкин. Ва уларнинг каттагина қисми таълим муассасаларига тегишли аккаунтларда эълон қилинган.\nҚозондаги хоспис маъмурияти бемор болалар ва уларнинг ота-оналарини ҳовлида Z шаклида тизиб, милитаристик акция ўтказди. “Чап қўлимиз билан ДХР, ЛХР, Россия ва Татаристон байроқлари акс этган варақаларни кўтардик, ўнг қўлимизни эса мушт қилиб тугдик. Ҳаммаси яхши бўлди. Акцияни квадрокоптердан тасвирга олдик, федерал телеканалдан журналистлар келишди”, дейди хосписни ташкил қилган фонд бошқаруви раиси Владимир Вавилов.\nZ ҳарфини мутлақо кутилмаган жойларда ва буюмларда ҳам кўриш мумкин. Масалан, Ёқутистондаги паррандачилик фабрикасининг “ватанпарвар тухумлар”ида.\nЁки Давлат Думаси депутати Татьяна Буцкаянинг эрининг энсасида.\nШу қисқа вақт ичида Z ҳарфи Россияда гўё бир муқаддас тимсолга айланиб, уни кулги қилиш тақиқланмоқда. Сургутлик бир киши Россия ҳарбий техникалари сиртидаги Z белгисини ижтимоий тармоқда “засранцы” (“чичқоқлар”) деб йўримлагани учун Россия қуролли кучларини камситишга доир янги модда бўйича 40 минг рубль жаримага тортилди.\nZ ҳарфи Украинадаги урушни қўллаб-қувватлаш билан бирга, урушни ёқламайдиганларни қўрқитиш учун ҳам қўлланмоқда. Кинотанқидчи Антон Долин квартираси эшигига шу ҳарфни қириб ёзиб кетишганидан сўнг Россияни тарк этишга мажбур бўлганини айтади. “Очиқ англатишди. “Оиланг қаерда яшашини биламиз. Эҳтиёт бўл”, демоқчи бўлишди”, дейди Долин.\nУкраинада жанговар ҳаракатларни тўхтатишга чақириб петиция ёзган “Театр” журнали бош муҳаррири Марина Давидова ҳам уйи эшигида шу белгини кўрди. “Петиция эълон қилганимдан сўнг бир неча кун ўтиб квартирам эшигида шу ҳарф пайдо бўлди. Ўшанда бунинг маъносини яхши тушунмасдим, лекин бу оқ бўёқда белгиланган “қора нишон” эканлигини билардим”, деб ёзди Давидова.\n“Мемориал” ходимлари ташкилот офиси 14 соат давом этган тинтувдан сўнг ичкарига кириб, ҳар жойда Z ҳарфи ёзиб ташланганини кўришди. Тақдимот тахтасига бу белги катта қилиб туширилган, тагида эса “Мемориал”нинг куни битди”, деган сўзлар бор эди.\nУрушга қарши акцияларни тарқатишга чиққан полициячилар ҳам дубулғаларини Z ҳарфи билан маркировка қилишмоқда.\nҚрим аннексия қилинишининг 6 йиллигини ҳам Z услубида нишонлаш режаланяпти. Baza нашри аниқлашича, ҳудудларга махсус митинг-концертлар ташкил қилиш вазифаси топширилган. Уларнинг иштирокчилари “жамиятнинг барча қатламлари президент ва унинг Украинани денацификация қилиш сиёсати атрофига жипслашганини” намойиш этишлари лозим. Маданият муассасаларига эса Z ҳарфли флешмоблар ҳамда ватанпарварлик руҳидаги шеърхонлик кечалари ўтказиш таклиф қилинмоқда.\nРуслар Путин бошлаган уруш оқибатларидан қўрқиб хорижга қочмоқда\n“Гапирса, Алламжонов гапирарди”. Тошкент Кремль пропагандаси қаршисида сукут сақламоқда


истеъмол этмоқ - Parstoday\nдекабр 17, 2020 10:24\nНонушта саломатлик, қомат ва кайфият қандай бўлишида муҳим рол ўйнайди. Уйқудан тургандан кейин тўғри қилинган нонушта қондаги қанд миқдори, қон босими ва холестеринни меъёрда бўлишини таъминлайди, метаболизмни яхшилайди ва тушликка қадар қоринни тўқ тутади. Аммо зарарли ва нотўғри танланган маҳсулотлардан тайёрланган нонушта тескари таъсир қилиши, ҳатто жиддий оқибатларга олиб келиши ҳам мумкин.\nМандарин истеъмол қилинганда организмда қандай ўзгаришлар юз беради?\nдекабр 02, 2020 11:18\nМандариннинг келиб чиқиши Хитойга бориб тақалади. 1178 йилдаги қўлёзмалардан бирида унинг 27 хил нави тавсифланган. Кўплаб мамлакатларда танжерин номи билан ҳам аталадиган мазкур меванинг фойдали хусусиятлари ҳақида маълумот бериб ўтамиз.\nНима учун ухлашдан аввал банан еб, сут ичиш керак?\nноябр 02, 2020 11:25\nУйқусизликнинг сабаблари бир қанча бўлиши мумкин. Масалан, стресс, ишнинг ҳаддан ташқари оғирлиги ёки бирор касаллик кабилар. Шунингдек, витамин ва минералларнинг етишмаслиги ҳам сабаблардан биридир. Бунга эса оддийгина сут ва банан ёрдам беришини биласизми?\nавгуст 08, 2020 10:41\nКам туз истеъмол қилинадиган парҳезнинг организмга хавфли эканлиги исботланди\nЯнвар 15, 2020 17:10\nМакмастерс университетининг Эндрю Менте бошчилигидаги олимлар гуруҳи кам туз истеъмол қилинадиган парҳезнинг организмга фойдали эмаслиги, аксинча унинг юрак-қон томир касалликлари хавфини оширишини исботлашди. Тадқиқот натижалари Lancet журналида чоп этилган\nҲар куни сут ичишнинг 7 сабаби\nсентябр 29, 2019 15:31\nСутчалик кўп баҳсга сабаб бўлган озиқ-овқат маҳсулотлари кам бўлса керак. Қандай сут ичган маъқул: ёғлими ёки ёзсизлантирилган? Пастеризация қилинганми ёки янги соғилган? Сутнинг зарари йўқми?\nсентябр 14, 2019 15:44\nОлимлар вегетарианликнинг одам танасига янги зарарини аниқлашди.


22 январ 2019, Тошкент вақти: 04:01\nОзодликнинг “Қурултой" эшиттиришида давлат тили ҳақида қонун чиққанидан 28 йил ўтиб ҳам¸ “етим” бўлиб қолаëтган миллий тилимиз ҳақида суҳбатлашдик. Бу мавзуни олишимизга Ўзбекистон президенти Шавкат Мирзиёевнинг 12 январь куни Ташқи ишлар вазирлиги ва Ўзбекистоннинг хорижий давлатлардаги элчихоналари фаолиятига бағишланган йиғилишида айтган гапи сабаб бўлди:\nҚурултойда қатнашган таниқли филолог олим Қозоқбой Йўлдошев¸ психолог олим ва шоир Маҳмуджон Йўлдошев¸ ëш блогерлар Жонузоқ Ҳалил ва Шукуржон Исломовлар “тилга эътиборсизликнинг оқибат ва кўламидан” гапирди.\nТаниқли ўзбек ҳайкалтароши Омон Азиз “нега тилимиз санъаткор¸ сиëсатчи ва олимлар мулоқот қиладиган жозибани йўқотди” деган риторик саволни қўйди.\n“Тафаккур” журнали Бош редактори¸ Ўзбекистон халқ ëзувчиси Эркин Аъзамов эса “тил ва ëзувни аросатдан қутқарайлик” дея “Қурултой” дастурида таъкидлади.\nПсихолог олим Маҳмуджон Йўлдошев “Нега туркий сўзлар қолиб араб ва форс калималарини қўллаймиз¸ нега ўзликдан ор қиламиз” дея мавзунинг яна бир саҳифасини очди.\nБу фикрни давом эттирган филолог олим Қозоқбой Йўлдошев “Транспорт сўзини ўрнига нақлиëт деган арабча калимани қўллашди. Ахир ўзимизда “кўлик”¸ “улов” деган сўзлар турибдику” дея таъкидлади:\n- Шер деймиз аммо арслон демаймиз¸ баҳор деймизу, кўклам демаймиз. Бол ўрнига арабча асал сўзини¸ олтин ўрнига форсча тилла сўзини қўллаймиз¸ дея ўртага қўйилган масалага ечим излади.\nҚурултой қатнашчилари фикрича¸ тил реформаси ҳақида ëзган жадидлар ўгитига қайтмоқ лозим.\nЎзбек тилининг бугунги шаклига 1918 йили Туркистон Компартиясининг топшириғига кўра, Фитрат Шокиржон Раҳимий¸ Қаюм Рамазон билан ҳамкорликда яратилган “она тили” дарслигида тамал тоши қўйилган эди.\nБундан бир йил ўтиб Фитрат «Иштирокиюн» газетасининг 1919 йил 12 июндаги 32- сонида “Тилимиз” деган мақола билан чиққан эди.\nБу мақолада Фитрат “Тилимизни араб ва форс босқинидан қутқарайлик” дея ëзади. Фитратга ¸ форс тилини араб таъсиридан қутқарган Фирдавсийни эсга олиб “Афсус бизнинг пешонамизга Фирдавсийдек қутқарувчи битмади” дея ëзғирган эди.\n“Қурултой” қатнашчиларига кўра¸ бундан 100 йил олдин жадидлар айтган гаплар бугун ҳам ечимини кутмоқда.\nҚурултой: Президент МХХни ислоҳ қила оладими?


13:12, 02.12.2020 // 18372\nЎзбекистонда 2020 йил 1 ноябрь ҳолатига ОИВ инфекцияси билан яшовчилар сони 43 581 нафарни ташкил этмоқда. Бу ҳақда Соғлиқни сақлаш вазирлиги Республика ОИТСга қарши кураш маркази директори Қаҳрамон Йўлдошевга таяниб хабар берди.\n2019 йилнинг мос даврида ушбу кўрсаткич 42 098 кишини ташкил этган. Шундай қилиб, ўтган бир йил ичида касалликка чалинганлар сони 1483 кишига ортган. Бу ундан олдинги йилга нисбатан сезиларли даражда кам — 10 ой ичида 3337 кишида ОИВ инфекцияси аниқланган эди.\nТаъкидланишича, ҳозирда мамлакатда 78 та ОИВ диагностика лабораторияси фаолият олиб бормоқда, улардан 15 таси ОИТСга қарши кураш марказларидаги лаборатория комплекслари ва 63 та туманлараро лаборатория. Ушбу лабораторияларда ИФА, иммуноблот, ПЦР, иммунологик, клиник, биокимёвий ва бактериологик текширувлар ўтказилади. Давлат томонидан лабораторияларни тест-система ва реагентлар билан таъминлаш учун ҳар йили 8 миллиард сўмдан ортиқ маблағ ажратилмоқда.\nҚаҳрамон Йўлдошевнинг қайд этишича, ОИВ аниқланган шахсларни даволашнинг дунёда тан олинган усули — ретровирусга қарши даволаш бўлиб, республикада беморларнинг 70 фоиздан ортиғи ушбу даволаш усули билан қамраб олинган.\nУнинг сўзларига кўра, пандемия вақтида чет элдан келган 261 394 нафар меҳнат муҳожири ОИВ инфекциясига текширувлар билан қамраб олинган. ОИВ аниқланган ҳолатларда диспансер назоратига олинган. Уларнинг сонига аниқлик киритилмаган.\n1 декабрь бутун дунёда Халқаро ОИТСга қарши курашиш куни нишонланди. БМТ Бирлашган дастурининг янги ҳисоботига кўра, 2019 йилда 1,7 миллион одам ўзида ОИВ/ОИТС борлигидан хабар топган. 690 минг киши ОИТС ва унга боғлиқ касалликлардан вафот этган. Дунёда 38 миллион одам ОИВ билан яшамоқда, уларнинг 12 миллиони ҳамон даволанишини кутяпти.\nКоронавирус ОИТСга қарши курашни янада мураккаблаштиргани ва 2020 йилга мўлжалланган кўрсаткичлар бажарилмаётганлиги сабаб UNAIDS мамлакатларни соғлиқни сақлаш соҳасидаги кам инвестициялардан сабоқ олишга ва ОИТС ҳамда бошқа пандемияларга қарши глобал ҳаракатларни тезлаштиришга чақирган.\nМавзуга доир: Дунёда ОИВдан тузалган биринчи бемор оққон касаллигидан вафот этди\n14:53, 18.05.2022 // 58309\n00:12 Кеча // 48508\n13:15 Кеча // 48198\n07:30 Кеча // 47276\n18:50 Кеча // 46843


Хитойликлар ноодатий электрокроссоверни тақдим этди\n05.05.2018 12:46 0 1379\nХитойнинг «Singulato» автомобиль бренди орқа эшиклари ҳаракатланиш йўналишига қарши очиладиган етти ўриндиқли «iS6» кроссоверини Пекиндаги автосалонда тақдим этди, деб хабар беради «Nv.ua».\n«Singulato» — бу 2014 йилда Пекинда асос солинган «Zhinche Auto» стартапига тегишли бренд ҳисобланади. Тақдим этилган автомобиль тўлиқ электр энергияси ҳаракатланади ва кўриниши жиҳатидан кроссовернинг микроавтобус билан гибридини эслатади.\n«iS6» моделига 349 от кучига эга электродвигател ўрнатилган бўлиб, унинг максимал тезлиги соатига 400 километргача етади. 100 км/соат тезликка чиқиши учун эса атига тўрт сония кифоя.\nБеш ва етти ўринқидли салонга эга автомобилнинг узунлиги 4,9 метрга тенг, ғилдираклар базасининг ўлчами эса 2,96 метрни ташкил этади.\n«Singulato iS6»га 15,6 дюймли сенсорли мултимедиа комплекси ўрнатилган. Яқин орада бренд ўзининг иккинчи модели — «Singulato iM8»ни тақдим этади.


00:07 / 28.02.2020\nҚўмондонлар кичик офицерлар таркибига катта лейтенант ҳамда капитан унвонини бериш ҳуқуқига эга бўлди.\nЎзбекистон армияси тарихида биринчи маротаба ҳарбий унвон бериш ҳамда лавозимга тайинлаш бўйича округ қўмондонларининг ваколатлари кенгайтирилди. Бу ҳақда Марказий ҳарбий округ матбуот хизмати малум қилди.\nМудофаа вазирининг тегишли буйруғига кўра, эндиликда қўмондонлар кичик сержант, III даражали сержант, II даражали сержант, I даражали сержант ҳарбий унвонларидан ташқари, кичик офицерлар таркибига катта лейтенант ҳамда капитан унвонини бериш ҳуқуқига эга бўлади.\nШу билан бирга, қўмондонларга ҳарбий қисм командирлари ўринбосарлари, бўлинма командирлари, хизмат бошлиқларини лавозимга тайинлаш ҳамда лавозимдан озод этиш каби ваколатлар ҳам берилди.\nМарказий ҳарбий округ қўшинлари қўмондони полковник Айбек Саидов буйруғи билан 27 февраль куни 3 нафар офицерга – Самарқанд ва Жиззах гарнизонида хизмат қилаётган тиббий хизмат катта лейтенанти Холмуҳаммад Умаров, катта лейтенант Бобур Рўзиев ҳамда тиббий хизмат катта лейтенанти Дилмуроджон Мирзаевга капитан унвони топширилди.\nМаълумот ўрнида, 2020 йилга қадар офицерлик унвонлари (лейтенантдан то полковник унвонигача) Мудофаа вазири томонидан берилган. Генерал унвони эса Президент томонидан топширилади.\nЎзбекистон Қуролли Кучлари Бош штаби бошлиғи ўзгарди\nМудофаа вазирлиги қўшинларида «Амир Темур жанговар байроғи учун» мусобақаси ташкил этилади


Равшан Ҳайдаров: "Мавсум тараддуди, футболчиларнинг ўтиши ва легионерлар ҳақида" / CHAMPIONAT.asia\nРавшан Ҳайдаров: "Мавсум тараддуди, футболчиларнинг ўтиши ва легионерлар ҳақида"\nСамарқанднинг “Динамо” клуби жорий мавсумни 8-ўринда якунлади.\nЭндиликда ишқибозлар бу жамоадан янада юқори ўринларни кутиши табиий. Буни яхши тушуниб турган бош мураббий Равшан Ҳайдаров енг шимариб ишга киришган. Жамоанинг дастлабки йиғини бошланиши арафасида Равшан Акмаловични суҳбатга тортдик.\n- Равшан ака, олий лига жамоалари бирин кетин мавсум тараддудини бошлаб юборишмоқда. Сиз бошчилик қилаётган “Динамо”нинг бу борадаги режалари қандай?\n- Бугундан Самарқандда ёшлар ўртасида кичик йиғин ташкил этдик (суҳбат 17 декабрь куни бўлиб ўтган – И.Р). 22 декабрга қадар давом этадиган ушбу йиғинда 1994 йил ва ундан кичик бўлган йигитлар иштирок этмоқда. Бундан кўзланган мақсад – вилоятда ўсиб келаётган иқтидорлиларни саралаб олиш ва уларни келгусида “Динамо” ёшлар жамоасига жалб этишдир. Самарқанд вилоятидаги барча футбол мактабларидаги мураббийлар ўз шогирдларини олиб келмоқда. Улар билан кунига учрашувлар ва машғулотлар ўтказилиб саралаб олиш ишлари кетмоқда.\n- Бу саралаш йиғини сизнинг бошчилигингизда ўтказилмоқдами?\n- Албатта. Мендан ташқари яна “Динамо” мураббийлар штабида меҳнат қилиб келаётган ёрдамчиларим ҳам бор.\n- Суҳбатимизнинг асосий қисмига ўтадиган бўлсак, “Динамо”нинг асосий таркиби қачондан машғулотларни бошлайди?\n- Биз футболчиларни 22 декабрь куни йиғишни режалаштирганмиз. Дастлабки йиғин 30 декабрга қадар Самарқандда бўлиб ўтади. Шундан сўнг 3 январгача қисқа муддатли таътилга чиқилади. Шу кундан бошлаб эса яна ўз қароргоҳимизда тўпланамиз. Бу сафар 10 кун шуғулланамиз. Кейин ўйинчиларга икки кунлик дам бериб, сўнгра 15 январдан Тошкентда йиғамиз. Февралда эса ПФЛ Кубогида иштирок этишни режалаштирганмиз. Кўриб турганингиздек чемпионат стартига қадар асосан пойтахтда йиғин ташкил этамиз.\n- Хорижга чиқиш масаласи ҳам раҳбарият томонидан кўриб чиқилганми?\n- Февраль ойига қадар жиддий ишлаб, асосий таркиб ўзагини аниқлаб олишга ҳаракат қиламиз. Агарда таркибимиз мукаммал кўринишга келтирилса, у холда четга чиқиб йиғин ўтказиб келишимиз ҳам мумкин. Бу масала кейинроқ ҳал бўлади. Муҳими чемпионатга пухта тайёргарлик кўриш.\n- Мавсумлар оралиғида жамоадаги футболчиларнинг келди-кетдиси доимо мухлислар диққат марказида туради. Шу боис айтингчи, “Динамо”да бу борада қандай ўзгаришлар бўлиши мумкин?\n- Раҳбарият билан маслаҳатлашган холда, бу йилги таркибимизни сақлаб қолдик. Айримлари билан эса хайлашдик. Булар – Темур Дадашев, Тўлқин Мирзаев, Омад Тойлоқов ҳамда Нодир Саноқуловдир. Албатта сафимизга бир қатор янги ўйинчилар ҳам келиб қўшилади. Кўз остимизга олиб қўйган бир қатор ўйинчилар билан ҳозир музокара кетмоқда. Лекин номларни ошкор этишни кейинроққа қолдираман. Янги футболчилар жамоамизнинг иккинчи йиғинига келишади.\n- Дарвозабон Александр Мельничукнинг “Динамо”да қолишидан хабаримиз бор. Ундан ташқари яна хорижлик футболчилар ҳам бўладими?\n- Ҳа, Мелничук билан мавсум поёнига етганидан сўнг ўзаро келишувга эришгандик. Легионеримиз юртига кетишдан олдин, яна Самарқандга қайтиб келишини билдирганди. Афтидан унинг ўзига ҳам “Динамо”да ўйнаш ёқиб қолган кўринади. Саволингизнинг иккинчи қисмига келадиган бўлсак, хорижлик футболчиларни бизга тавсия қилишмоқда. Балким уларни Тошкентда ўтадиган йиғиларимиз чоғида синаб кўрармиз. Лекин бизнинг асосий мақсадимиз маҳаллий футболчиларимизга эътибор қаратишдир. Агарда хорижлик футболчи ҳақиқатдан ҳам ўзимизнинг ўйинчилардан кучли эканлигини исботласа албатта жамоага оламиз.\n- Нигериялик ҳимоячи Девид Ониянинг яна “Динамо”га қайтиши ҳақида гап-сўзлар юрибди. Ўзингизга қолса бу футболчини жамоангизда кўрган бўлармидингиз?\n- Бундай миш-мишлар мавсум оралиғида кўп учрайди. Мен сизга айтсам, Ония билан на клуб раҳбарияти на мен аълоқага чиқдик. Футболда ном кўп ҳам ўзини оқламайди. Аввал футболчини синовдан ўтказиш керак бўлади.\n- Кучайтирилиши керак бўлган чизиқлар деб қайси позицияларни айтган бўлардингиз?\n- Истардимки ҳар бир амплуада жиддий рақобат бўлишини. Бизни кўпинча ҳужум чизиғи ташвишга солади. Айнан шу чизиқда юзага келган муаммони бартараф эта олсак, ҳаммаси яхши бўлиб кетади.\n- Йил бошида “Пахтакор”дан ижарага олинган футболчиларнинг кейинги тақдири қандай кечади?\n- Ильдар Маматказин, Санъат Шихов, Фарруҳ Шотурсунов ишончимизни оқлади. Шу сабабли ҳам “Пахтакор” билан музокара ўтказиб уларни яна жамоада олиб қолдик.\n- Яна бир шогирдингиз Ғулом Ўруновнинг ҳам “Динамо”да кўришни истаётганингиз ҳақида эшитдик?\n- Ўрунов маҳоратли футболчи. Унинг имкониятларини жуда яхши биламан. Ғуломга таклиф билан чиққанимизни инкор эта олмайман. Агарда у жамоамизга келса, фойдали ҳаридлардан бири бўлиши аниқ.


08:44, 18.06.2019 // 69361\nҲафта ижтимоий муаммолари: Ёрдам берманг, ўзим тураман\nДарвоза – ўзимиздан андоза\nШаҳардан ташқарига чиқсангиз, «саноатлашган» ҳудудларда сотиш учун хилма-хил дарвозаларни деворга тираб қўйишганига кўзингиз тушади. Ранг-баранг, мураккаб нақшли дарвозалар. Охирги йилларда модага кирган бу дарвозаларни ўзимизнинг феълимизга, табиатимизга ўхшатаман.\nПресслаб бир қолипга солинган. Нақшлари сиртдан оригиналдек, аммо яхшилаб тикилиб, бир-бирини такрорлашини пайқайсиз.\nЧиройли, аммо мўрт. Узоқдан ўзига тортади, яқинроқ келиб бир чертсангиз, бум-бум деган товуш беради.\nХудди пишиқ-пухтадек туради. Уйингизга олиб келиб ўрнатмагунча билмайсиз. Эгилиб кетадими-эй. Тирноқ тегиб кетса, сири кўчадими-эй.\nКўплар учун орзу-ҳавас. Шунақа дарвоза ўрнатилмасдан тўй қилинмайди. Ичкари девор шўрлаб, тулаб ётсаям фарқи йўқ, асосийси, ялтироқ сирли дарвоза ўрнатиш шарт. Кўрганлар «ў, тўкис хонадон экан», деб ўйлайди.\nЭътибор берганмисиз: аксар ўзбек хонадонларида ҳаммом йўқ. Ҳаммом нима бўпти, қўл ювадиган чинни чаноқ (раковина) йўқ. Тўғри, жўмракли тунука сувдон ёки қўлювгич (умивальник) қўйишади, аммо, қимматроққа тушсаям, чинни чаноқ қулайроқ. Ҳам декоратив. Аммо негадир шундай гигиена жиҳозларини уйга ўрнатишни урфга айлантиролмадик. Ҳожатхоналаримиз аҳволини эслашим билан ҳиди чиқиб кетиши мумкинлиги учун, тилга олмай қўя қоламан.\nБиз эса, барибир, ялтироқ ва сирли дарвоза қуришга ўчмиз.\n«Барон Мюнхгаузен» мультфильмидан кадр\nМашҳур лофчи барон Мюнхгаузен ҳақидаги мультфильмда қизиқ саҳна бор. Кўлга йиқилган Мюнхгаузен ўзининг мўйловидан тортиб юқорига чиқиб олади. Табиийки, ҳаётда бундай қилишнинг иложи йўқ: четдан бирор нуқта бўлмаса, куч ўзи таъсир қилаётган объектга таяниб, уни қўзғалтира олмайди. Мавзуимиз физика эмас.\nHuman Rights Watch тадқиқотчиси Стив Свердловга таҳдид қилиб, беўхшов саволлар берган видеоблогер Сардор Комиловни кўплаб блогерлар танқид қилиб ёзди (1, 2, 3). Бироқ уни қўллаб-қувватловчилар ҳам оз бўлмаганини адолат нуқтаи назаридан айтиб ўтишимиз лозим (гуруҳдаги муҳокама, тармоқдаги ўз саҳифаси ўчирилган). Сардор тарафдорларининг эътирози: бизга четдан ҳимоячи керакмас, ўзимизни ўзимиз ҳимоялаймиз, юртимизни Сурияга айлантирманг ва ҳоказо. Таниш гаплар-а? 70 дан ортиқ мамлакатда фаолият юритувчи Human Rights Watch фитна қўзғовчи ташкилот, деб ўйловчилар кўплиги ажабланарли.\nНега шундай? Менинг наздимда, бизнинг аудитория узоқ вақт ташқи манбалардан мутлақо узилиб қолгани бунинг сабабидир. Бўлмаса, Ўзбекистонда инсон ҳуқуқлари вазияти яхши эмаслигини, яқин-яқингача халқаро ташкилотлар кўп бора хавотир изҳор қилганини, қонун устунлиги бўйича рейтингларнинг одатда энг пастки поғонасини эгаллашимизни одамларимиз биларди. Афсуски, рус ва инглиз тилидаги маълумотларни кузатмайдиган (аниқроғи, бу тилларни билмайдиган), фақат «.uz» домени билан кифояланадиган аудитория ижтимоий онги ҳануз устунлигича қолмоқда. Бунинг чораси эса тил ўрганиш, ташқи манбалардан ахборот олиш орқали фикрий маҳдудликдан қочишдир. Зотан, тўсилган хорижий сайтларни очишдан ҳам давлатимизнинг мақсади шу аслида.\nФермер ҳокимни урганда нима бўларди?\n06:36 Кеча // 136237\n22:18, 01.08.2021 // 73565\n10:42 Кеча // 63564\n23:51, 01.08.2021 // 51713\n21:56, 01.08.2021 // 47084


“Ўзбекнефтгаз”: Бошқарув раиси бошчилигида 2021 йилнинг январь-апрель ойларида қилинган ишлар ва биринчи ярим йилликнинг устувор вазифаларига доир йиғилиш ўтказилди (Фото) — Teletype\n“Ўзбекнефтгаз”: Бошқарув раиси бошчилигида 2021 йилнинг январь-апрель ойларида қилинган ишлар ва биринчи ярим йилликнинг устувор вазифаларига доир йиғилиш ўтказилди (Фото)\n“Ўзбекнефтгаз” АЖ Бошқаруви раиси Меҳриддин Абдуллаев бошчилигида тизим корхоналари, Бошқармалар ва Нефть база раҳбарлари, Департамент бошлиқлари иштирокида видеоселектор йиғилиши ўтказилди.\nЙиғилиш аввалида Бошқарув раиси коронавирус пандмияси давом этаётганини ҳар бир ходим буни ёдда тутиши кераклиги ва карантин қоидаларига қатъий риоя этиши лозимлигини таъкидлади. Бу борада корхона раҳбари масъул эканлиги яна бир бора қайд этилди.\nШундан сўнг, Бошқарув раиси 2021 йилнинг январь-апрель ойларида давомида табиий газ, газ конденсати, нефть қазиб чиқариш, суюлтирилган газ ишлаб чиқариш бўйича белгиланган кўрсаткичларнинг бажарилишини танқидий муҳокама қилди.\nУглеводородларни қазиб чиқариш бўйича, яъни табиий газ бўйича белгиланган натижа 100,7 %га, конденсат 101 %га, нефть 108 %га бажарилган бўлса-да, қўшимча кўрсаткичлар бўйича камчиликлар мавжуд экани танқид қилинди.\nЎз навбатида, нефть ва газ маҳсулотларини ишлаб чиқаришда 286 минг тонна автобензин, 87 минг тонна дизель ёнилғиси, 215 минг тонна суюлтирилган газ, 47 минг тонна полиэтилен ишлаб чиқарилган ва белгиланган режа бажарилган бўлса-да, мавжуд имкониятлар натижаларни янада яхшилаш учун етарли экани, ундан самарали фойдаланиш чораларини кўриш лозимлиги айтилди.\nБошқарув раиси табиий газ ва газ конденсати қазиб чиқариш ишларини бошқармалар кесимида муҳокама қилар экан, Муборак нефть ва газ қазиб чиқариш бошқармаси белгиланган қўшимча режани бажармагани маълум қилинди. Ваҳоланки, “Алан” ва “Зеварда” конлар мажмуасида сиқув компрессор станциялари фаолият юритаётгани, 13 та янги қудуқлар бурғилашдан ва 1 та излов қидирув ишларидан янги қудуқ ишга туширилган бўлсада, кутилган натижалар қайд этилмагани танқид остига олинди. Натижаларга изоҳ бериш учун Бошқарма бошлиғи Рустам Шеровга сўз берилди.\nБошқарма бошлиғи январь-апрель ойларида йўл қўйилган камчиликларни май ойи якуни билан бажарилишини айтиб, табиий газни кунлик қазиб чиқаришни ошириш бўйича барча чоралар кўрилишини, бу бўйича шароитлар етарлича яратиб берилганини айтиб ўтди.\nШундан сўнг, Шўртан нефть ва газ қазиб чиқариш бошқармаси бошлиғи Шокир Жабборовга сўз берилди ва қилинган ишлар бўйича ҳисоботи тингланди.\nТаъкидлаш керакки, Бошқарма томонидан табиий газ, конденсат қазиб чиқариш, суюлтирилган газ ишлаб чиқариш прогноз кўрсаткичлари бажарилган бўлсада, бурғилаб ишга туширилиши режалаштирилган “Шўртан” конидаги 388-сонли ва 335-сонли қудуқларда бурғилаш ишлари кечиккани танқид қилинди.\nБошқарма бошлиғи табиий газ қазиб чиқаришнинг ўсиш суръатлари қўшимча топшириқ ҳажми билан биринчи ярим йиллик якунларида бажарилишини ва Газдан пропан-бутан аралашмаси ажратиб олиш қурилмаларини тўлиқ қувватларда ишлатиш орқали кунлик суюлтирилган газ ишлаб чиқариш ҳажмларини ошириш чоралари кўрилишини маълум қилди.\nГазли нефть ва газ қазиб чиқариш бошқармаси бошлиғи Хислат Назиров узоқ вақт давомида ишларнинг ўз ҳолига ташлаб қўйилгани ёки бепарволикка йўл қўйилгани сабабли табиий газ қазиб чиқариш режаси тўла бажарилмаганини таъкидлади. Конлар ва табиий газ қазиб чиқариш қудуқлари фаолияти мунтазам назорат қилинмагани бунга асосий сабаб бўлганини қўшимча қилди.\nБошқарув раиси томонидан унга билдирилган ишончни оқлаши ва қисқа муддатда мавжуд камчиликларни бартараф этишини, янги жамоа билан Газли ҳудудидан ижобий натижаларга эришилишини билдирди.\nБиргаликда барча конларда ўрганиш ишларини олиб бориб, газ қазиб олишни оширишга ва қурилмаларни барқарор ишлашини таъминлашга қаратилган бошқарма бўйича комплекс чора-тадбирлар режаси тайёрлаб, ушбу режаларни амалга оширишга ваъда берди.\nБошқарув раиси Газли ҳудудида ишлаб чиқарилаётган суюлтирилган газ сифатига эътибор қаратиш ва нафақат ҳажмга авваламбор сифатга эътибор бериш кераклиги бўйича топшириқлар берди.\nШундан сўнг, Устюрт газ қазиб чиқариш бошқармаси бошлиғи Олим Оринбоевнинг ҳисоботи тингланди ва қудуқларни капитал таъмирлаш бўйича амалга оширилган ишлар танқид қилинди.\nУстюрт бошқармаси раҳбарига биринчи ярим йиллик учун белгиланган 32 та қудуқларнинг барчасида капитал таъмирлаш ишларини бажариш, конлардаги қудуқлар фонди билан ишлаб, қувурларни гидравлик қаршиликлари тўлиқ ўрганиб чиқиш, қазиб чиқариш ҳажмларини оширишга қаратилган таклифлар ишлаб чиқиш топшириғи берилди.\nШунингдек, “Ўзнефтгаз бурғилаш ишлари” ва “Ўзнефтгазқудуқтаъмирлаш” корхоналари раҳбарларига май ойида режалаштирилган қудуқларни ишга туширишни жадаллаштириш, муддатидан аввал якунлаш бўйича вазифалар белгилаб берилди.\nБошқарув раиси барча Бошқарма раҳбарларининг муаммоларини тинглади ва қисқа фурсатларда ҳал этиш учун масъул раҳбарларга топшириқлар берилди.\nБундан ташқари, ушбу видеоселектор йиғилишида Андижоннефтгазқудуқтаъмирлаш” корхонаси раҳбари Давронжон Сулаймоновга ҳам сўз берилди ва унинг ҳисоботи тингланди.\nДавронжон Сулаймонов сўнгги йилларда, асосан хизмат муддатини ўтаб бўлган ҳамда эскирган ускуна ва жиҳозлар билан фаолиятини давом эттира олмаётган, тугатилиш арафасида турган корхона бугун соғлом корхонага айлангани, нефть ва газ соҳаси ривожи йўлида қудуқларда бурғилаш ишлари самарали давом эттирилаётганини маълум қилди. Корхона томонидан қудуқларни бурғилаш ва капитал таъмирлаш учун хорижий мамлакатлардан замонавий жиҳозлар олиб келинаётганини маълум қилди.\nТаъкидлаш керакки, ушбу корхона томонидан қисқа вақт оралиғида 10 млн доллардан ортиқ инвестиция киритилди. Натижада эса, барча асосий дастгоҳлар тўлиқ модернизация қилинда ҳамда ишлаб чиқариш жараёнларига янги, замонавий техника ва технологияларни жалб этиш йўли билан такомиллаштириш орқали қудуқларни капитал таъмирлаш ишлари янги босқичга олиб чиқилди.\nВидеоселектор йиғилиши давомида нефтбазалар фаолиятига ҳам тўхталинди. Бошқарув раиси нефть базаларда “Бухоро” нрефтни қайта ишлаш заводининг масъул сақлашдаги автобензин ва дизель ёнилғиси қолдиқлари хатловдан ўтказилганини таъкидлаб, нефть база омборларидаги қолдиқлар Заводда юритилаётган ҳисоботлардаги қолдиқлар билан ўзаро солиштириб кўрилганда, АИ-80 автобензини бўйича 4,7 минг тонна, АИ-91 автобензини бўйича 605 тонна, АИ-92 автобензини бўйича 62 тонна ҳамда дизель ёнилғиси бўйича 17 минг тонна камомад мавжудлиги аниқланди.\nЖиззах нефть базаси бўйича камомад, АИ-80 автобензиндан 4,2 минг тонна, АИ-91 автобензиндан 61 тонна ва Эко дизель ёнилғисидан 13,1 минг тонна аниқланди ва айтиш жоизки ушбу камомаднинг ўртача қиймати 146 млрд сўмни ташкил қилади.\nЮқоридаги нефть базаларда бўлгани каби Андижон нефт базаси бўйича ҳам камомад борлиги аниқланган. АИ-80 автобензиндан 84 тонна, АИ-91 автобензиндан 280 тонна, АИ-92 автобензиндан 6,7 тонна ва Эко дизель ёнилғисидан 1,9 минг тонна бўлган камомаднинг ўртача қиймати 19 млрд сўмни ташкил этади.\nБундан кўриниб турибдики, Жиззах, Бухоро ва Андижон нефть базаларининг масъул ходимлари нефтни қайта ишлаш заводлари томонидан масъул сақлашга берилган нефть маҳсулотларини истеъмолчиларга етказиб бериб, ойлик ҳисоботларда акс эттирмасдан келган.\nАйрим нефть базаларда ўтказилган текширишларда ҳам бир қатор хато-камчиликлар аниқланган. Жумладан, Тахиатош нефть базасига қарашли ФЁТШларнинг 14 тасида қиймати 24 млн сўмлик 3,9 минг литр нефть маҳсулотлари камомади аниқланган ва моддий жавобгар шахслардан тўлиқ ундирилган, 68 та ишчи-ходимларга 154 млн сўмлик иш ҳақи ва унга тенглаштирилган мукофот пуллари ортиқча ҳисоблаб тўланган.\nУрганч нефть базасига қарашли ФЁТШларда қиймати 12,4 млн сўмлик 2 минг литр нефт маҳсулотлари камомади аниқланган ва моддий жавобгар шахслардан тўлиқ ундирилган. Ишчи-ходимларга 65,4 млн сўмлик иш ҳақи ва унга тенглаштирилган мукофот пуллари ортиқча ҳисоблаб тўланган. Ишчи-ходимларга 20 млн сўмлик моддий ёрдам пули жамоа шартномасига зид равишда ҳисоблаб, ўтказиб берилган.\nНавоий нефть базаси бўйича эса, иш хақи ва унга тенглаштирилган тўловларни нотўғри ҳисоблаш натижасида жами 170 млн сўм маблағ ортиқча ҳисобланган. Шартномаларга тўлов амалга оширилиб, товар ва иш хизматларни белгиланган муддатларда етказиб берилмаслиги натижасида 2020–2021 йилларда жами 46 млн сўм пеня ҳисобланмаган ва ундириш чоралари кўрилмаган.\nШу сабабли, Бошқарув раиси видеоселектор якунида, Молиявий ва копмлаенс департаменти томонидан ушбу нефть базалар фаолияти ўрганилиши ва аниқланган ҳолатлар юзасидан ҳужжатларни тўплаб ҳуқуқни муҳофаза қилувчи органларга бериш кераклиги бўйича топшириқлар берди.


Украинада чўчқа гриппи авж олмоқда\nЧўчқа гриппи муносабати билан Украинанинг камида тўққизта вилоятида карантин эълон қилинди.\nБу вилоятларда болалар боғчалари, мактаблар ва олий ўқув юртлари ёпилди.\nСўнги маълумотларга кўра, Украина ғарбида октябр ойи ўрталаридан буён жами 30 киши нобуд бўлган ва ҳозиргача бир шахснинг чўчқа гриппи номини олган H1N1 вирусидан ҳалок бўлгани аниқланган.\nБироқ мутахассислар фикрича, қолган фуқароларнинг ўлимига ҳам чўчқа гриппи сабабчи бўлиши мумкин.\nАйни пайтда Киевда фавқулодда мажлис ўтказган Бош вазир Юлия Тимошенко ҳукумат вирус тарқалишини олдини олиш борасида барча имкониятларни ишга солиши ва карантин ҳолати бутун мамлакат бўйлаб жорий этилиши мумкинлигини таъкидлади.


← Фарғоналик 25 ёшли аёлнинг сумкасидан 4 кг гиёҳванд модда чиқди\nФарруҳ Зокиров “Ялла” гуруҳининг Тошкентдаги концерти қачон ўтказилиши ҳақидаги саволга жавоб берди →\nСирғали автомобиль бозоридаги нархлар\tPosted on October 17, 2016\tby birpiyolachoy Сирғали машина бозори бу якшанба ҳам одамлар билан гавжум бўлди. Хорижий автомобиллар нархи ўзгармасдан турибди. Миллий автомобиллар доимгидек бозорда кўп сотувга чиққан. Нархлар ўтган бозорларга нисбатан деярли ўзгармаган, деб ёзади Carzone.uz.\nCAPTIVA (ишлаб чиқарилган йили – 2013 й, юрган масофаси – 107 000 км) – 18 000 ш.б.\nLACETTI II (ишлаб чиқарилган йили – 2014 й, юрган масофаси – 13 000 км) – 10 500 ш.б.\nLACETTI I евро (ишлаб чиқарилган йили – 2015 й, юрган масофаси – 64 000 км) – 10 500 ш.б.\nNEXIA II (ишлаб чиқарилган йили – 2014 й, юрган масофаси – 80 000 км) – 5 800 ш.б.\nNEXIA II (ишлаб чиқарилган йили – 2014 й, юрган масофаси – 80 000 км) – 6 300 ш.б.\nCOBALT II (ишлаб чиқарилган йили – 2013 й, юрган масофаси – 192 000 км) – келишилган нархда.\nCOBALT II (ишлаб чиқарилган йили – 2013 й., юрган масофаси – 43 000 км) – 7 200 ш.б.\nCOBALT II (ишлаб чиқарилган йили – 2014 й., юрган масофаси – 41 000 км) – 8 800 ш.б.\nSPARK II (ишлаб чиқарилган йили – 2014 й, юрган масофаси – 26 000 км) – 6 500 ш.б.\nSPARK II (ишлаб чиқарилган йили – 2014 й, юрган масофаси – 93 000 км) – 6 000 ш.б.\nMATIZ (ишлаб чиқарилган йили – 2015 й, юрган масофаси – 50 000 км) – 4 700 ш.б.\nMATIZ (ишлаб чиқарилган йили – 2010 й, юрган масофаси – 230 000 км) – 3 700 ш.б.\nBo'lishamiz:TwitterFacebookGoogleLike this:Like Loading...\tThis entry was posted in Uncategorized. Bookmark the permalink.\t← Фарғоналик 25 ёшли аёлнинг сумкасидан 4 кг гиёҳванд модда чиқди


Шимолий Корея исталган вақтда яна бир ядро синовига тайёр эканини маълум қилди\n15:09 / 01.05.2017\nКХДР исталган пайт ядро синовини ўтказиши мумкин. Бу ҳақда мамлакат ТИВ хабарида айтилади, у душанба куни Корея Марказий телеграф агентлиги каналлари бўйлаб кенг тарқалди.\n"КХДР томонидан ядро кучини максимум даражага олиб чиқиш бўйича кўрилаётган чора-тадбирлар конструктив ва босқичма-босқич, олий раҳбарият томонидан белгилаб берилган жойда ва вақтда амалга оширилади", - дейилади хабарда.\n"Агарда КХДРда кучли ядро кучи бўлмаса, АҚШ бошқа давлатларга қарши қўллангани каби Кореяга нисбатан ҳам тажовузкорлик актини ҳеч иккиланишсиз амалга оширган бўларди", - дея маълум қилишган хабар муаллифлари.\nБундан аввал Шимолий Кореяда бешта ядро синови ўтказилганди.


Кремль ўтказган ракета синовлари туфайли Қозоғистонда ваҳима кучаймоқда\nҚозоғистонликлар Кремлнинг фақат Россияга фойда келтирадиган лойиҳалари сабабли нега уларнинг табиати талафот кўриши кераклигидан таажжубдалар.\nРоссия Мудофаа вазирлиги олган видеотасвирда 2 апрель куни Қозоғистонда ракетага қарши мудофаа тизими синовдан ўтказилаётгани акс этган. Ракетага қарши мудофаа тизими Москвани хатарлардан ҳимоя қилиш учун мўлжалланган. Аммо, қозоқ заминида Россия ҳарбий тажрибаларининг ўтказилиши уларнинг атроф-муҳитга таъсири ва Кремлнинг собиқ Совет мамлакатлари суверенитетига нисбатан келажакдаги режалари борасида бир қанча хавотирларга сабаб бўлмоқда. (Россия мудофаа вазирлиги)\nОЛМАОТА – Қарағанда вилоятидаги Балхаш кўли бўйида жойлашган Сары Шағанда русларнинг ракета синовини ўтказиши Қозоғистон фуқаролари ва атроф-муҳит бўйича мутахассисларнинг хавотирига сабаб бўлмоқда.\nКремлнинг янги ракеталарга қарши мудофаа тизими 2 апрель куни ўз нишонини йўқ қилиш билан синовни якунлади, деб хабар берди Россия аэрокосмик кучлари генерал-майори Андрей Приходько.\nРоссия Мудофаа вазирлигининг нашри бўлган «Красная Звезда» хабарига кўра, ракетага қарши мудофаа тизими Москвани таҳдидлардан ҳимоя қилиш учун мўлжалланган.\nАммо, Россиянинг Қозоғистон заминида ҳарбий тажрибалар ўтказишда давом этиши атроф-муҳитга етказилаётган зарар ҳамда Кремлнинг собиқ Совет мамлакатлари суверенитетига нисбатан келажакдаги режалари борасида хавотирларни кучайтирмоқда.\nРоссия Мудофаа вазирлиги олган видеотасвирда 2 апрель куни рус ҳарбий машиналарининг Қозоғистондаги ҳарбий базага қайтаётгани акс этган. «Бугун улар бизнинг ерларимизда ўзларининг супер-ракеталарини синовдан ўтказишяпти, эртага эса худди Украинада бўлгани каби, шимолий вилоятларимизни тортиб олишлари мумкин», дейди қозоғистонлик фуқаро. (Россия мудофаа вазирлиги)\nҚозоғистондаги Балхаш кўли, 14 июль, 2016 йил. Сари Шағанда русларнинг ракета тизимини синовдан ўтказиши кўлдан дам олиш маскани сифатида фойдаланиш имкониятларини чеклайди, деб огоҳлантирмоқда экологлар. (Патрик Баз/AFP)\n«Бугун улар ерларимизда ўзларининг супер-ракеталарини синовдан ўтказишяпти, эртага эса худди Украинада бўлгани каби шимолий вилоятларимизни босиб олишлари мумкин», дейди остоналик 33 яшар Куат Асенбаюли Карвонсарой нашрига. «Россия президенти Владимир Путин ҳаракатларини олдиндан башорат қилиб бўлмайди, унинг учун фақат Россия манфаатлари мавжуд.»\nБу ҳафтада Қозоғистонда Остона мамлакат пойтахти деб эълон қилинганининг 20 йиллиги нишонланди. Кузатувчилар 1998 йилда пойтахтни Олмаотадан Остонага кўчирилиши – Қозоғистоннинг Россия билан чегарадош шимолий қисмига «байроқ ўрнатиш» ниятида қилинганини қайд этган эдилар.\nРоссиянинг Қозоғистондаги «токсик» тарихи\nРоссия 1996 йилдан буён Қозоғистоннинг жануби-шарқий қисмидаги Сари Шаған синов ҳудудини ракеталар ишлаб чиқиш ва уларни синовдан ўтказиш учун ижарага олган. Ўтган йиллар давомида атроф-муҳит бўйича мутахассислар ушбу ҳудуднинг токсик чиқиндилар билан ифлослангани ҳақида бир неча бор огоҳлантирдилар.\nСиновлар даврида ракетанинг баъзи қисмлари ерга тушади. Ракета ёқилғиси тупроққа ва сувга сизиб ўтади. Ракета парвозлари ҳавони ифлослантиради.\nҚозоғистонликлар Россиянинг мамлакатда экологик хавфли синовларни олиб бораётганига норозилик билдириб келишади.\n«Нима учун шунчалик улкан ҳудудга эга Россия шунча йил давомида ўзида синов ҳудудини яратмади? Улар бизнинг табиатни вайрон қилиб кейин чиқиб кетишади. Биз эса бу ерда яшашда давом этамиз», дейди олмаоталик 25 ёшли СММ-менежери Алим Разаев Карвонсарой нашрига.\nЭкологлар ва маҳаллий аҳоли 2011 йилда синов ҳудудлари яқинида Балхаш-Нурсая дам олиш маскани қурилиши режалаштирилган вақтда ўз хавотирларини билдирган эдилар, деб хабар беради Time.kz нашри.\nУларнинг огоҳлантиришича, тупроқдаги заҳарли моддалар сайёҳларни хавф остида қолдириши мумкин эди.\nДам олиш маскани қурилиши узоқ йилларга тўхтаб қолди. Маскан эгалари сармоядорлар топа олмаганликлари сабабли ҳозирга қадар фақат 50 та ўтов барпо этиб фаолият юритмоқдалар.\nРоссиянинг истеъфодаги подполковниги Олег Сорочинский 2011 йилда чоп этилган мақолада Time.kz нашрига ҳарбий ускуналардан чиққан радиоактив ва токсик моддаларни кўл бўйига кўмиш ҳақидаги буйруқни бажармагани сабабли ишдан бўшатиб юборилганини айтган.\n«Таркибида плутоний бўлган бир қанча капсулалар кўл бўйига шунчаки ташлаб қўйилган эди», деган эди у. Россиянинг 03080 ҳарбий бўлинмаси расмийлари маҳаллий аҳоли ҳаётига хавф солиши мумкин бўлган синов ҳудудига оид экологик муаммоларни қасддан яшириб келганлар, деб қўшимча қилди у.\n«Балхаш кўли яқинида айнан қаерга ва неча тонна зарарли моддалар тўкиб ташланганини ҳеч ким аниқ айта олмайди», дейди Қарағанда шаҳридаги ЭкоМузей раҳбари ўринбосари Константин Юдин Time.kz нашридаги худди шу мақолада.\n«Биз мунтазам равишда тупроқ намуналарини олганмиз ва ҳар йили янги, «кутилмаган» натижаларга дуч келганмиз», деди у.\nСари Шағанда ўтказиладиган синовларнинг экологияга таъсири шубҳасиз, дейди Олмаотада жойлашган Табигат нодавлат экологик ташкилоти президенти Мэлс Элеусизов Карвонсарой нашрига.\nБироқ Россия фазовий дастурининг асосий космодроми бўлган Бойқўнғирдаги вазият кўпроқ хавотирга сабаб бўлмоқда, деди у.\nРоссия Бойқўнғирни яқин орада тарк этмайди, сабаби ижара шартномаси 2050 йилгача мўлжалланган.\n«Бойқўнғирдаги ракеталар учун ишлатиладиган гептил (ракета ёқилғисининг заҳарли компоненти) атроф-муҳитга кўпроқ зарар етказмоқда», деди у Карвонсаройга.\nБойқўнғир яқинида яшовчи аҳоли транспорт воситалари ҳудуддан гептил олиб ўтаётган пайтда кўнгил айнишидан шикоят қилишган. Бу ҳақда пайшанба куни «Гарыш-Экология» тадқиқот институти раҳбари Жайлаубай Жубатов маълум қилди, деб хабар беради TengriNews.\nTengriNews мақоласида Қозоғистонда ўн йил давомида гептилнинг тасодифий тўкилиши билан боғлиқ 7 та ҳолат юз бергани айтилади. Юқори даражадаги заҳарли моддалар тупроқда ўнлаб йиллар давомида сақланиб қолиши маълум қилинган.\nРоссиялик мутахассислар токсик ёқилғи оқибатларини бартараф этиш учун у тўкилган жойга тонналаб бошқа кимёвий модда - перманганат калий оқизганлар.\n«Россия фақат ҳужжатларда бизнинг стратегик ҳамкоримиз», деган эди январда олмаоталик сиёсий таҳлилчи Руслан Жангазий Карвонсарой нашрига.\n«Аслида эса, биз баъзида Кремлнинг дўстона бўлмаган муносабатига дуч келамиз», дейди у. «Унинг бизга нисбатан информацион тажовуз сиёсати, савдо ва тариф урушлари, шунингдек, Бойқўнғир космодромидан аямай фойдаланиши бунинг тасдиғидир.»\nҚозоғистонлик экологлар орасида яна бир оғриқли нуқта – Семей (собиқ Семипалатинск) бўлиб, СССР бу ерда 1949-1989 йиллар оралиғида 460 га яқин ядро синовлари ўтказган.\n2016 йилги EurasiaNet ҳисоботига кўра, синов тариқасида амалга оширилган портлашлардан сўнг бир неча ўн йил ўтган бўлса-да, Япония ва Қозоғистон мутахассислари ҳамкорликда ўтказган тадқиқотлар маҳаллий аҳоли орасида саратон касалликлари, туғма нуқсонлар ва юрак қон-томир касалликлари кўпайганини кўрсатган.\nҚозоғистон совет даврида Бойқўнғирнинг ўз ҳудудида қурилганидан фахрланар эди. Бугун эса руслар уларга душман бўлиб қолган. Бундай журналистларни АҚШ давлат департаменти пул билан таъминлайди, америка долларларини олишингиз биланоқ улар буюрган мусиқани чалаверасиз. Украина бунга яхши мисол. БМТ Хавфсизлик кенгашида АҚШ, Франция ва Англиянинг ракета ҳужумларини қораловчи Россия резолюциясига овоз бериш жараёнида, сизнинг МДҲга аъзо бу мамлакатингиз бетараф қолди. Билмасангиз билиб қўйинг. Яқинда Украина каби демократия меваларини татиб кўрасизлар, бунда сизларга Америка ёрдам беради. Афсуски, сиёсат шундай ўзгариб кетмоқда.\nАмерика ҳақиқатдан ҳам Россия ва унинг иттифоқчиларига қарши қўпорувчилик фаолиятини олиб боряпти ҳам дейлик. Унда Қозоғистоннинг Россияга иттифоқчи бўлишига нима ҳожат бор? Ахир Америка айнан Россияни қўллаб-қувватлаётганларга муаммо туғдирмоқда, ўзининг (Американинг) иттифоқчиларига бундай қилаётгани йўқ. Яна бир гап: агар гептил ракеталарингиз билан шунчалик мағрурланар экансиз, уларни ўз уйингизда портлатаверинг.\nРоссияликлар полигонни зўрлик билан эгаллаб олишмаган, кимдир уни ижарага берган. Ва ўша кимдир – Қозоғистон фуқароси. Ўз еримизга ўзимиз бефарқ эканмиз, бошқаларни гапирмаса ҳам бўлади.\nДаҳшат, буни тўхтатиш керак! Биз учун ҳар қандай хавф ёки сиёсатдан экология муҳимроқ.\nМен Москванинг ҳатти-ҳаракатларидан, Қозоғистон суверенитетини поймол қилиши, бизнинг Қозоғистонимиз экологиясига тиклаб бўлмас зарар етказаётганидан норозиман. Одамлар, флора ва фауна азият чекмоқда, чексиз геноцидга қачонгача чидаймиз?\nМаданиятли дунёда россияликлардан ҳеч ким яхшилик кутмайди.\nРоссиянинг «Союз» кемаси парвози қозоғистонлик экологларни хавотирга солмоқда\nФаолларга кўра, ҳукумат Бойқўнғир космодромини экологик фалокат ҳудуди деб эълон қилиши ва Россияни ундан чиқариб юбориши керак.\nҚозоғистон атроф-муҳитга етказилган зарар учун «Роскосмос» агентлигидан пул ундирмоқчи\nРоссия ракеталари Ғарб мамлакатларида тақиқланган ва ўта заҳарли гептил ёқилғисидан фойдаланади. Ёқилғи таъсирида бу ҳудудда саратон ва туғма нуқсонлар келиб чиққани тасдиқланган бўлса-да, Москва товон тўлашдан бош тортмоқда.


Боғот туманидаги «Маънавият» маҳалласи қачон обод бўлади?\n11:30 / 24.06.2019\n2018 йил март ойида Ўзбекистон Республикаси Президентининг «Обод қишлоқ» дастури тўғрисида»ги фармони имзоланди.\nУнда кенг кўламли бунёдкорлик ишларини барча ҳудудларда амалга ошириш орқали қишлоқ аҳолиси учун муносиб шароитлар яратиш ва уларнинг турмуш маданиятини янада юксалтириш, қишлоқ аҳоли пунктларининг меъморий қиёфасини тубдан янгилаш, йўл-транспорт, муҳандислик-коммуникация инфратузилмаси ҳамда ижтимоий соҳа объектларини барпо этиш ва шу асосда аҳолининг турмуш маданиятини юксалтириш ва дунёқарашини кенгайтириш асосий вазифа экани белгилаб қўйилган.\nБу фармон асосида Хоразм вилояти, Боғот тумани, Миришкор қишлоғидаги «Маънавият» маҳалласи ҳам «Обод қишлоқ» дастурига киритилди.\n«Маънавият» маҳалласида 5 мингдан ортиқ аҳоли 900га яқин хонадонда яшамоқда. «Обод қишлоқ» дастури бўйича маҳаллада 712та уй-жойни таъмирлаш, 5,5 км узунликда ичимлик суви тармоғини ўтказиш, 0,7 км узунликда оқова сув иншоотларини ўрнатиш, 0,8 км узунликда электр тармоғини, 0,6 км узунликда табиий газ тармоғини ўтказиш, 3,0 км узунликдаги ички йўлларни, 2 км узунликда пиёдалар йўлакларини таъмирлаш, 3та ижтимоий соҳа, 6та маиший хизмат объектларини қуриш ва таъмирлаш, 1та кўмир омбори, 1та суюлтирилган газ шохобчасини янгидан қуриш, 300та кўча чироқларини ўрнатиш, 2,5 км узунликда гулзорлар ташкил этиш кўзда тутилган эди.\nБу ишларни молиялаштириш учун жами 7 миллиард 515 миллион сўм ажратилган.\nБироқ «Маънавият» маҳалласи аҳолисининг сўзларига кўра, режадаги ишлар тўлиқ бажарилмаган. Бунда асосий эътироз йўлларнинг абгор аҳволига қаратилмоқда.\nМаҳалла йўлларининг аҳволини кўриб, «Обод қишлоқ» дастури асосида обод қилинганига ишониш қийин. Бу йўллар ёмғир-қорли мавсумда ботқоққа айланади, иссиқ-қуруқ мавсумда эса чанг-тўзон остида қолади. Маҳалла ҳудудини айланар эканмиз, дов-дарахтлар, уйларнинг томлари, автомашиналар чангга кўмилганини кузатиш мумкин. Бу йўллардан ҳар куни ишга, юмушга ўтадиган одамлар, боғчага, мактабга қатнайдиган болаларнинг аҳволига фақат ачиниш мумкин.\nБу мурожаат бўйича Боғот тумани ҳокимининг саноатни ривожлантириш, коммуникация ва коммунал хўжалик масалалари бўйича ўринбосари Улуғбек Матяқубовдан изоҳ олдик, ҳужжатлар билан танишдик.\nДастур бўйича амалга оширилган ишлар ҳисоботига кўра, «Маънавият» маҳалласида 712та уй-жой таъмирланган, 150та уйдан 88тасининг томи ёпилган, 890та уйнинг фасади таъмирланган, 27та ноқонуний қурилма бузилган, 22та кўча чироғи ўрнатилган, 13 км узунликдаги ариқлар тозаланган, 4700та манзарали дарахт, 3350 туп гул кўчатлари экилган, 16-сон мактабгача таълим муассасаси ва 23-сон мактаб биноси тўлиқ таъмирланган, 3,3 км узунликдаги йўл таъмирланган, 4,3 км ичимлик суви тармоғи ўтказилган, 1 км газ қувури ётқизилиб, 0,8 км электр сими тортилган.\nУлуғбек Матяқубов сўзларига кўра, «Маънавият» маҳалласида ишларнинг чала қолишига тажрибасизлик ва маблағ танқислиги сабаб бўлган.\n«Обод қишлоқ» дастури бўйича ишлар 2018 йили илк марта бошланди. Бу тадбир бўйича тажрибамиз йўқлиги сабабли камчиликлар ҳам бўлди. Боғот тумани бўйича «Ашхобод» ва «Маънавият» маҳалласи «Обод қишлоқ» дастурига тушган эди. «Маънавият» маҳалласига 7,5 миллиард сўмдан ортиқ маблағ ажратилди. Уларнинг асосий қисми мактаб ва боғчани таъмирлашга сарфланди. Энди охирига етказилмай қолган ишларни маҳаллий бюджет ҳисобидан молиялаштириб, 2019 йил давомида якунлаймиз. Ҳозир бу тадбирлар «Ашхобод» маҳалласида давом эттирилмоқда. Ишлар якунлангач, «Маънавият» маҳалласидаги камчиликлар бартараф қилинади», - деди Матяқубов.\nСавол: «Обод қишлоқ» дастурига асосан, «Маънавият» маҳалласида 3 км автомобиль йўлларини таъмирлаш кўзда тутилган эди, аммо ҳисоботда 1,1 км таъмирлангани кўрсатилган, бироқ асфальт ётқизилмаган. 2 км пиёдалар йўлагидан фақат 300 метр йўлак таъмирланган, холос.\n«Обод қишлоқ» дастури бўйича ички йўлларга асфальт қопламаси эмас, балки ШҚА (шағал-қум аралашмаси ёки ШПС – «шебенно-песочная смесь») ётқизилиши кўзда тутилган. Йўлларни таъмирлаш ишлари чала қолгани юқорида айтилганидек маблағ танқислиги билан боғлиқ. Тўғри, ШҚА ётқизилганида иссиқ ва қуруқ ҳавода чанг-тўзон кўтарилади. Аммо ҳар бир хонадон эгаси ўз уйининг олдидаги йўлга сув сепиб турса, бундай ҳолат юз бермайди. Ички йўлларга асфальт ётқизиш «Обод қишлоқ» дастурида кўзда тутилмаган», - дейди Матяқубов.\n«Обод қишлоқ» дастури бўйича йўлларга асфальт эмас, балки ШҚА ётқизилиши Хоразм вилоятининг иссиқ ва қуруқ об-ҳаво шароитига қанчалик мос экани яхшилаб ўрганиб чиқилганмикан? Ҳа, ШҚА йўлларнинг нотекислигини бартараф қилишга қисман имконият беряпти, аммо чанг-тўзон одамларга қўшимча ноқулайликлар туғдирмоқда. Унга сув сепиб туриш учун ҳар бир хонадондан кимдир шу иш билан мунтазам шуғулланишига тўғри келади. Бунинг қанчалик имкони борлигини эса билмадик...\nБоғот тумани ҳокимлиги «Маънавият» маҳалласидаги «Обод қишлоқ» дастури бўйича қилиниши лозим бўлган, бироқ охирига етказилмай қолган ишларни 2019 йил давомида якунлашга, камчиликларни бартараф қилишга ваъда бермоқда. Ўз навбатида биз ҳам боғотликлар фақат қоғоздаги эмас, балки ҳақиқий обод қишлоқда, обод маҳаллада фаровон ҳаёт кечирадилар деган умиддамиз.


Бектемир Мелиқўзиев Америка Қўшма Штатларига жўнаб кетди\n6 декабрь, 2020, 10:16\nУ тез орада навбатдаги жангини ўтказади.\nПрофессионал боксда фаолиятини давом эттираётган ҳамюртимиз Бектемир Мелиқўзиев сўнгги жангидан кейин Ўзбекистонга келган ва машғулотларини шу ерда давом эттираётганди. Бугун тонгда, юртдошимиз яна Америка Қўшма Штатларига жўнаб кетди. Маълум бўлишича, унинг навбатдаги жанги 6 февралда бўлиб ўтиши кўзда тутилмоқда.\nХабарингиз бор, Мелиқўзиев профессионал йўналишда 6 та жанг ўтказиб, барчасида ғалаба қозонган. 5 бора рақибларини нокаутга учрата олганлиги ҳам таҳсинга лойиқдир. У охирги марта 30 октябрда рингга кўтарилиб, мексикалик Алан Кампани (17-6-0, 11 КО) муддатидан аввал таслим қилган эди.


Гўшанга одоби » Ўзбекистон янгиликлари – Zamin.uz\n06 май 2017, 20:26\nХалқимиз орасида миллий қадриятларимиз ила йўғрилган жуда кўп удумларимиз бор. Бу одатлар ота-боболаримиз замонасидан бери риоя қилиниб келингани боис, одатлар асосини дин ташкил қилади деган тушунчада бўлишган.\nМаълумки никоҳ икки ёшнинг оила деб аталмиш жамиятнинг бир бўлагини яратилишидир. Никоҳ маросими билан боғлиқ турли одатлар борки, шулар борасида фикр юритмоқчимиз.\nНикоҳнинг илк кечаси янгалар томонидан турли иримлар қилинади. Бу одатлардан ойна, косада ширин сув ва Қуръон китоб олиб кирилади. Келин-куёв ойнага қараб ўз ниятларини баён қилишлари керак. Бу каби одатларнинг ҳеч бири шариатда кўрсатилмаган. Аммо бу олдинги вақтлар жорий қилинган одат бўлиб, келин-куёвлар илк бор бир-бирларини чимилдиқда кўришганлари учун ойна орқали бир-бирлари билан танишишган. Ҳозирги вақтда эса бундай удумга ҳожат йўқ, чунки никоҳдан олдин келин-куёв бир-бирларини таниб улгуришади. Ширин сувдан ичиб яхши ниятлар қилинади. Буларнинг ҳаммаси чаққон янгалар орқали амалга оширилади.\nҲаммасидан ҳам ўтиб тушадигани куёв томондан бир аёл, келин томондан бир аёл бўлиб, келин-куёвларнинг кроватида ётиб беришади. Кейин “туғди” маросими қилинади. Янгалар ёстиқни ўраб, унга алла айтишни бошлашади. Алла айтганга эса атрофдагилар пул беришади. Шундан кейин “патнис чалиш” ирими бошланади. То келин томонидан бирор нарса ундиришмагунча патниснинг овози тинмайди.\nАслида Аллоҳнинг каломидан ўқиб, келин-куёв учун чиройли дуолар қилиниши зарур.\nБошқа ҳудудларда куёв келинни хонадонга олиб киришидан аввал аланга атрофида айлантириш одати бор. Бу амал ҳам бидъат амаллардан бўлиб, одатда жинлардан асраш ёки бир-бирига иситиш мақсадида ўтказилади.\nКелин-куёвни баланд қилиб тўшалган ўринга ётқизиб, устига кўрпа солиб қўйишади. Ўрин атрофида аёллар эса тонг отар турли воқеаларни айтиб, гўёки келин-куёвларга ҳаётдан сабоқ беришади.\nНикоҳ деб аталмиш бахт қасрининг илк кечасида турли одатлари-у, ирим-сиримлар эмас, балки Яратгандан гўзал ниятлар ила шукрона намозларини ўқиш, дуолар қилиш даркор. Намоз ўқиб, дуолар қилиш бир оз қўрқувда ва ҳаяжонда турган икки ёшни тинчлантиради.\n“Расулуллоҳ соллаллоҳу алайҳи ва саллам дедилар:\n“Қачон бирингиз бирор аёлга уйланса, қўшилиш кечасида икки ракаат намоз ўқисин, ун(келин)га ҳам ортида икки ракаат намоз ўқишини айтсин. Албатта, Аллоҳ уйда яхшиликни (пайдо) қилувчидир” (Баззор ривоят қилган).\nШунинг учун ҳам ёшларга куёв жўра, келинга янга танлашда диний илмга, тиббий маданиятга эга инсонлар танланади. Бу инсонларнинг янги ҳаёт қураётган ёшларга берадиган маслаҳатлари нафақат никоҳнинг илк кечаси, балки ҳаёт давомида дуч келадиган муаммоларда биргалашиб ечим топиш, эр ва аёллик вазифалари, бир-бирларини тушуниш, ишонч, қайнбўйинлар билан муносабатларда ўз самарасини беради. Келин янга ва куёв жўранинг вазифалари ўта масъулиятли бўлиб, уларни кўрсатган тўғри йўллари келин-куёвларнинг янги ҳаётга кўникишларида ёрдам беради.\nЎзаро ишонч, меҳр-муҳаббат, бир-бирини қувватлаш эса ҳайрли дуолар ила юзага келади. Жамиятимиздаги қурилаётган ҳар бир янги оила мукаммал бахтга, тинчлик-хотиржамлик ва болалар кулгусига тўла бўлишини Яратгандан сўраб қоламиз.\nDilyorjon26 июня 2019 05:24\nmen yuqoridagi fikirlarni o'qib to'g'riligini bildim. Lekin ular orasida olov atrofida aylanish bu menimch jinlar bilan bog'liq emas to'g'ri tushuncha bering odamlarga, tarixda ko'rinmas ahmoqlar bo'lishdan qo'rqing.\nЯнгиликлар » Ҳаёт тарзи » Гўшанга одоби\n21:13 Бир кечалик келин (Ҳаётий воқеа)


Matbuot sahifalarida – Page 2 – Davronbek's blog\nҚалб омон экан, умид қилса бўлади (“Ҳидоят” журнали, 2015 йил, 4-сон)\nPosted on April 20, 2015 October 5, 2015 Leave a comment\nТатар халқ мақолларидан Татарлар – Татаристоннинг асосий аҳолиси. Россия Федерациясининг Бошқирдистон, Мари Республикаси, Мордовия, Удмурдистон, Чувашистон Республикалари, қатор вилоятлари ва шаҳарларида ҳам яшайди. Туркий тилда сўзлашувчи сибир татарлари, қрим татарлари ҳам бор. Умумий сони – 7 миллион киши. Шунингдек, татарлар Қозоғистон (204 минг кишидан ортиқ) ва Ўзбекистонда (467 минг кишидан ортиқ) ҳам яшайди. Камчиликсиз тўй бўлмайди. Асалари чақмасидан асал еёлмайсан. Давоми …\nЁлғонда яхшилик йўқ (“Ҳидоят” журнали, 2015 йил, 2-сон)\nPosted on February 20, 2015 October 5, 2015 Leave a comment\nҚалмиқ халқ мақолларидан Қалмиқлар – Россия Федерациясидаги халқ, Қалмиғистоннинг асосий аҳолиси (156 минг кишидан зиёд); Россияда жами 174 минг киши (2002) қалмиқ тилида сўзлашади. Дарё қанча чуқур бўлса-да, туби бор, тоғ қанча юксак бўлса-да, чўққиси бор. Ерга йиқилган ерга таяниб туради. Кетаётганни уйни иситиб ҳам олиб қололмайсан. Шам ўчмасидан олдин алангалайди. Хасис қиз шоҳнинг тўйидан нолибди. Аввал чанқоғини қондир, сўнг Давоми …\nДангаса доим қашшоқ (“Ҳидоят” журнали, 2015 йил, 1-сон)\nPosted on January 20, 2015 October 5, 2015 Leave a comment\nПортугал халқ мақолларидан Португаллар (ўзларини “португезиш” деб аташади) — Португалиянинг асосий аҳолиси (10,3 млн. кишига яқин), дунё бўйича 14 млн.дан ортиқ. Португал тилида сўзлашади. Катта европоид ирқининг ҳинд-ўрта денгиз оиласига мансуб. Ижарага олинган от чарчамайди. Катта маслаҳатдан кўра кичик ёрдам афзал. Эрта турган одамга Худо ёрдам беради. Келажак Худога оиддир. Пул бор уйда фақат битта ғазначи бўлиши керак. Эгрини ушлашдан Давоми …\nУзун гап ақлни чалғитар (“Ҳидоят” журнали, 2014 йил, 12-сон)\nPosted on December 20, 2014 October 5, 2015 Leave a comment\nУйғур халқ мақолларидан Уйғурлар – Шарқий Туркистон (Хитойнинг Шинжон-уйғур мухтор ўлкаси) тубжой аҳолиси. Умумий сони ўн миллион кишидан ортиқ. Улар Хитой (тахминан 9 млндан ортиқ), Қозоғистон (243 минг), Қирғизистон (50 минг), Туркия (40 минг), Ўзбекистон (20 минг), Саудия Арабистони (30 минг), шунингдек, Ҳиндистон, Афғонистон ва Покистон каби мамлакатларда яшайди. Уйғур тилида сўзлашади. Дини – Исломнинг суннийлик йўналиши. Душманинг сичқондек туюлса-да, Давоми …\nАйтганидан айтмагани кўп одамлар (“Ҳуррият” газетаси, 27.06.2014)\nPosted on June 28, 2014 July 31, 2014 Leave a comment\nБармоқлар баробар эмас! Бу ибора бежиз айтилмаган. Ҳамма нарса бир текис бўлган жойда ҳаёт зерикарли. Ҳатто маъносиздай. Дунёда ҳар бир соҳада яхшию ёмонлар, пасту баландликлар, тўғрию нотўғриликлар мавжуд бўлганидай, журналистиканинг ҳам олдида турган бир қанча муаммолар, масалалар борки, бу – таҳликали дунёнинг ахборот майдонида журналист ўз позитсиясидан туриб рост сўзни холис ва баралла айтиш. Негаки, бугун одамларни ҳайратлантиришнинг ўзи қийин. Давоми …\nPosted on March 27, 2014 June 3, 2014 Leave a comment\nИнтернетда чоп этилган асарлар бестселлер бўлмоқда Дунёдаги энг катта китоб сотувчи компания — Amazonнинг хабар беришича, ҳозирда дунёда бестселлер бўлган китобларнинг 25 фоизи ҳали нашриётлар томонидан чоп этилмасдан туриб муаллифлар бевосита интернетга жойлаган асарлардир. Компания раҳбарларининг таъкидлашича, муаллифларнинг ўзи интернетда эълон қилган китоблар йилдан-йилга кўпайиб, муваффақиятга эришмоқда. Интернетда машҳур бўлган китобларнинг муаллифлари билан катта нашриётлар шартнома тузиб, асарларнинг босма вариантини Давоми …\nГерманияда Ислом: Кеча ва бугун (“Ҳидоят” журнали, 2014 йил, 3-сон)\nPosted on March 25, 2014 June 3, 2014 Leave a comment\nГерманияда Ислом динининг ёйилиши Немислар ва мусулмонларнинг ўзаро алоқалари 1200 йил олдин бошланган. Турли манбаларга кўра, қирол Карл 797 ёки 801 йили аббосийлар билан элчилик алоқаларини ўрнатган. Келишувга кўра, икки мамлакатда яшовчи мусулмон ва насоролар учун дин эркинлиги кафолатланган. ХVIII асрдан бошлаб Германия ва усмонлиларнинг алоқалари яхшиланиб, мусулмон жамоалари немис тупроқларида яшай бошлаганлар. 1712–1786 йилларда ҳукмронлик қилган Пруссия қироли Фридрих Давоми …\n2-саҳифа. Жами: 9«12345...»Охирги »\nKundalik mulohazalar (122)\nФевраль ойида ўқиган китобларим\nЭркак каби курашолмадингми, энди аёл каби йиғла!\nЙўл ва йўловчи маданияти\nМетин Уйғур чинорининг шохлари бир-бир синдирилмоқда\nЭнг арзон саёҳат\nБўларкан-у! Энди ижара шартномасини тузиш учун солиқ идорасига бориш шарт эмас!\nУй-жойни ижарага бериш шартномасини тузиш тартиби қандай ўзгарди?


Саводли бўлиш учун сатрлар ортидан «югуриш» керак – Газета.uz\n30 март, душанба Ob-havo Zira\nФото: Иллюстрация: Элдос Фазилбеков / «Газета.uz»\n23 апрел 2019, 12:36 Жамият\nЭҳтимол сезгандирсиз, кўплаб мамлакатларда, айниқса ривожланган давлатларда телекўрсатувлар ҳаракатланувчи сатр ёки «югурувчи сатр» (русча «бегущая строка») билан кўрсатилади. Масалан, АҚШда реклама ва эълонларни кўрсатиш мақсадида жамоат жойларига, аэропорт ва вокзаллар ёки жамоат транспортига ўрнатилган экранларда кўпинча ҳаракатланувчи сатрни учратиш мумкин.\nҚўшма Штатларда телевизор кўраётганингизда, ён-атрофда ухлаб ётган одамни безовта қилмаслик учун, пультдаги «Овозсиз режим» (инглизча «Mute») тугмасини босиб қўйса бўлади. «Mute» тугмаси босилганидан сўнг, экраннинг қуйи қисмида ҳаракатланувчи сатр пайдо бўлади ва сиз кўрсатувни субтитрлар билан хотиржам томоша қилишингиз мумкин. Пультда титрларни дарҳол экранда кўрсатиш имконини берадиган бошқа махсус функциялар ҳам бор.\nҲаракатланувчи сатр нега кераклиги ёки жамоат жойларида ахборот нима учун субтитр кўринишида берилиши ҳақида ҳеч ўйлаб кўрганмисиз? Субтитрлар нафақат ухлаётган одамга халал бермаслик, балки эшитишида нуқсони бўлган инсонлар учун ҳам ўйлаб топилган. Субтитр ёрдамида кар одам кўрсатув нима ҳақида эканлигини осонроқ англаб олади. Субтитр — эшитишида нуқсони бор инсон учун нафақат кундалик турмушдаги бир қулайлик, балки уларни ахборот билан таъминлаш йўлидаги зарурий мослашувчи белги ҳамдир.\nМатнли ахборот олиш йўлидаги тўсиқлар\nАхборот асрида бизда ошиб бораётган ахборот оқимидан фойдаланган ҳолда юз бераётган воқеа-ҳодисалардан доимо бохабар бўлиб туриш имкони мавжуд. Бироқ, афсуски, эшитишида нуқсони бўлган инсонлар ўқишга одатлана олмаганликлари боис, матнли ахборотдан тўлақонли фойдаланиш имконига эга эмаслар.\nБунинг бари уларнинг сўз бойлигининг ночорлигидан, шу боис эшитишида нуқсони бўлган кўпчилик одамлар сурдо таржимонларининг ёрдамидан фойдаланишга интиладилар. Имо-ишора тили таржимаси кар одамга аниқ ахборот етказиши мумкин, бироқ унинг сўз бойлигини ривожлантиришга ёрдам беролмайди. Сурдо таржимони ахборотни сўзлар воситасида тўлақонли тақдим этмайди, балки имо-ишора тилида узатади ва бунда ҳар бир сўз ўзининг «ишоравий номи"га эга бўлади.\nОдатда, имо-ишора тили таржимаси кар одамга лексик ифодалар эмас, балки нарса ва ҳодисаларнинг ишоравий маънолари орқали етказилади. Агар Ўзбекистондаги ўрта статистик кар одамдан «спорт мажмуаси» сўз бирикмаси қандай ёзилади, деб сўралса, у, катта эҳтимол билан, буни қўпол хатолар билан ёзиб беради, баъзилари эса бу сўз бирикмасини қоғозга туширишга ҳам қийналади. Агар уларга бу сўз бирикмасини тўғри ёзишни бугун ўргатилса, орадан маълум вақт ўтгач улар буни мутлақо унутиб юбориши ҳам мумкин.\nКар ва заиф эшитувчи инсонларнинг саводсизлиги матнли ахборотни олишдаги имконсизлигидан келиб чиқади, бунинг оқибатида эшитишида нуқсони бўлган кишилар кам ўқийди ва атамаларни хотирасида сақлаб қололмайди. Уларнинг кўпчилиги «она», «дада», «нон», «пичоқ», «тўп» ва шу каби енгил ва қисқа сўзларни эслаб қола билади, холос. Улар ўз сўз бойлигини ошириши учун субтитрли ТВ-кўрсатувларни кўпроқ томоша қилиши жуда катта аҳамиятга эга. Эшитишида нуқсони бўлган инсонларнинг сўз бойлигини тўлдиришда айнан субтитрлар муҳим роль ўйнайди.\nСубтитрлар телекўрсатувларни тушуниб олиш учун уларни кўпроқ ўқишга ундайди ва шу йўл билан кўз хотирасини ривожлантириш орқали кар ва заиф эшитувчиларнинг саводхонлигига ҳам ижобий таъсир кўрсатади. Айнан субтитрларни мунтазам ўқиш ортидан уларнинг сўз захираси аста-секин янги сўзлар билан бойиб боради ва ўқишга бўлган қизиқиши кундан-кунга ошади. Етарлича сўз бойлигига эга бўлгач, улар ижтимоий тармоқлардаги, электрон ОАВдаги янгиликларни ҳам мустақил ўқишга эга бўлишади ва, шубҳа йўқки, уларнинг китоб ўқишга бўлган қизиқиши ҳам ортади.\n«Сукунат олами"даги ижтимоий гуруҳлар\nСўнгги вақтларда «ВКонтакте», «Одноклассники», Facebook каби ижтимоий тармоқларда долзарб масалаларни биргаликда муҳокама қилиш учун турли гуруҳлар пайдо бўлмоқда. Бундай ижтимоий гуруҳлар «сукунат олами"даги кар ва заиф эшитувчи инсонлар орасида ҳам оммалашмоқда. Бу каби гуруҳларга эшитишида нуқсони бўлган инсонлар тез-тез ўз видеоларини юклаб туради ва видеоролик остидаги муҳокамаларда фикр алмашади.\nМасалан, Facebook ижтимоий тармоғида ўзбекистонликларнинг «УзГС — Узбекистан глухих и слабослышащих» гуруҳи мавжуд. МДҲ мамлакатларидаги имо-ишора тили ўхшаш бўлгани боис, ўзбекистонлик кар ва заиф эшитувчилар МДҲ давлатларидаги — 15 countries by the deaf world (Russian sign Language), Deaf Orwellian «Война и мир», «Пусть говорят Deaf» каби гуруҳларда ҳам фаол. Бу гуруҳларда МДҲнинг барча мамлакатларидан эшитишида нуқсони бўлган инсонлар йиғилган.\nАгар кар ва заиф эшитувчиларнинг ижтимоий тармоқлардаги гуруҳлари ўрганилса, эшитишида нуқсони бор инсонларнинг сўз бойлиги сустлиги ва саводи ёмонлиги нафақат Ўзбекистон, балки бутун дунё учун хослигини англаш мумкин. Улар одатда жиддий ва орфографик хатолар билан ёзади. Тўғри, биз умумлаштириб, карларнинг бари хатолар билан ёзади, дея олмаймиз — улар орасида жуда саводлилари ҳам бор.\nЁзма нутқдаги саводсизлик кўпроқ туғма кар одамларга хос, чунки уларда аввало ўз она тили — имо-ишора тили ривожланади. Айнан ўқимай ва мустақил равишда матнлар ёзмай, ҳар куни имо-ишора тилида мулоқот қилиш сўз бойлигини ривожлантиришга салбий таъсир кўрсатади.\nАммо имо-ишора тили эшитишида нуқсони бўлган болалар ва катталарнинг таълим олишига салбий таъсир кўрсатади, деган хулоса чиқариш ярамайди. Аксинча, у оила ва дўстлар даврасида тўлақонли мулоқот қилиш имкониятини беради. Уларга тил ва саводли ёзма нутқни ривожлантириш учун субтитр кўринишидаги қўшимча оқилона мослаштириш етишмайди, холос.\nМулоқотдаги тўсиқларни йўқ қилувчи инновациялар\nYouTube’да фильмларни рус, инглиз ва бошқа тиллардаги субтитрлар билан кўриш имконияти бор, бироқ ўзбек тилида йўқ. Унинг TAS-IX тармоғидаги миллий муқобили — Mover.uz интернет-ресурсида ҳам субтитрлар имконияти мавжуд эмас. Google таржимонида овозни ёзиб олиш ва оғзаки нутқни бир тилдан бошқасига ўгириш имконияти яратилган. Яхшими-ёмонми, Google таржимони ўзбек тилидаги матнни жаҳоннинг 100 дан ортиқ тилларига таржима қилишни уддалай оляпти. Бироқ ўзбек тилидаги оғзаки нутқни таржима қилишни ҳали ўрганганича йўқ, чунки ўзбекча нутқни аниқлаш дастури ҳозирча ишлаб чиқилмаган.\nКар ва заиф эшитувчи талабалар учун мўлжалланган жаҳондаги ягона олий таълим муассасаси — Галлодет университети (АҚШ) Google компанияси билан ҳамкорликда айнан эшитишида нуқсони бўлган инсонлар учун «Тўғридан-тўғри расшифровка» (Live Transcribe) номли дастур ишлаб чиққан. 70 дан ортиқ тил ва шеваларни қўллаб-қувватлайдиган ушбу дастурда нутқни автоматик аниқлаш бўйича Google’нинг янги технологияларидан фойдаланилади. Одам тўғридан-тўғри телефонга гапирса, қурилма экранида нутқнинг матни расшифровка қилиб берилади. Айни вақтда кар суҳбатдош шу дастурнинг ўзидаги клавиатура орқали матн териб, жавоб қайтариши мумкин.\nМазкур дастурда ўзбек тили ҳозирча қўллаб-қувватланмайди. Ўзбекистон Карлар жамияти ва бошқа ташкилотлар ўзбекча нутқни аниқлаш технологияларини ишлаб чиқиш лойиҳаларини амалга ошириш бўйича ташаббус кўрсатаётгани йўқ. Бунга молиявий маблағлар, шунингдек, бундай технологияларни ишлаб чиқиш учун малакали мутахассислар етишмовчилиги сабаб бўлиши мумкин. Ушбу соҳада давлат томонидан зарурий кўмакнинг йўқлиги ҳам яна бир омил бўлиши мумкин.\nАмалда ўзбекча нутқни аниқлаш функцияси эшитишида нуқсони бўлган инсонларга атрофдагиларни кундалик турмушда тўсқинликсиз тушунишга ёрдам берган ҳамда карлар ва эшитувчилар олами ўртасида ўзига хос кўприк бўлиб хизмат қилган бўларди. Боз устига, имо-ишора тили таржимонлари сони чекланган бир шароитда, овозли нутқни автоматик матнга айлантириш кар ва заиф эшитувчилар учун таълим жараёнини осонлаштирган бўлур эди.\nЎзбекча нутқни автоматик аниқлаш тизими бизнинг ТВ-дастурларимиз ва кўрсатувларимизни ҳаракатланувчи сатр ва субтитрлар билан самарали таъминлаш учун ҳам зарур. Ахир нутқни қўлда расшифровка қилиш ва субтитрларни ТВга киритиш учун жуда кўп иш вақти ва, табиийки, молиявий ресурслар сарфлашга тўғри келади. Бир соатлик эфир учун субтитрлар тайёрлашга камида 12−15 соат вақт керак! Жонли эфирдаги ҳаракатланувчи сатр эса умуман имкони йўқ нарсадек кўринади.\nАйнан реал вақт режимида нутқни автоматик аниқлаш технологияларидан фойдаланиш имконсиз нарсани рўёбга чиқаришга ёрдам беради, вақт ва пулни тежайди ҳамда, энг асосийси — субтитрли кўрсатувлар сонини оширади.\nБундан ташқари, автоматик равишда бошқа тилларга таржима қилиш имконияти билан қориштирилган бундай технология нафақат карлар, балки хорижий ҳамкорлар билан мулоқот қилиш вақтида кар бўлмаганларга ҳам фойдали бўлар эди. Ўзбекча матнни автоматик аниқлаш технологияси тадқиқотчиларга ёки ҳозирда кўп вақтини респонденти билан суҳбатни расшифровка қилишга сарфлаётган Ўзбекистондаги журналистларга ҳам қўл келиши мумкин.\nКим айбдор ва нима қилмоқ керак?\nЎзбекистондаги ихтисослаштирилган мактаб-интернатлардаги кар ва заиф эшитувчи болаларни сифатли ўқитиш учун малакали сурдопедагоглар ва имо-ишора тили таржимонларининг ўткир етишмовчилиги сезилмоқда. Эшитишида нуқсони бўлган болалар ва катталарнинг жорий саводсизлигида мазкур муассаларнинг ходимларини айблаш тўғри бўлмайди. Бунинг учун жавобгарлик, умуман олганда, бутун жамиятнинг зиммасида, чунки карларнинг бутун умри давомида таълим олиш имкониятлари жуда чекланган.\nЎзбекистон телеканалларининг айрим янгиликлар дастурларида имо-ишора тилида таржима берилиши яна пайдо бўлди, бироқ бу эшитишида нуқсони бўлган инсонларни ахборот билан таъминлаш учун етарли эмас. Тажриба шуни кўрсатмоқдаки, теледастурлари субтитрлар билан кўрсатиладиган мамлакатларда кар ва заиф эшитувчи инсонларнинг саводхонлиги анча юқори.\nСубтитрли маҳаллий телеканаллар — бу кар ва заиф эшитувчи телетомошабинлар учун жуда аҳамиятли оқилона мослаштиришдир. Афсуски, Ўзбекистонда шундай имкониятли бирор телеканал ҳали ҳам йўқ, бу эса кар ва заиф эшитувчи телетомошабинларнинг ахборотни тўлиқ олиш йўлидаги ҳуқуқларининг бузилишига сабаб бўлмоқда.\n2017 йил ҳолатига кўра, мамлакатда расман 22253 нафар кар ва заиф эшитувчи инсон рўйхатга олинган. «Ўзбекистон Республикасида ногиронларни ижтимоий ҳимоя қилиш тўғрисида"ги қонун барча ташкилотлар зиммасига алоқа ва ахборот воситаларидан тўсқинликсиз фойдаланиш шароитларини яратиш масъулиятини юклайди. Ўзбекистон томонидан 2009 йилда имзоланган ва ҳали ҳам ратификация қилинмаган БМТнинг Ногиронлар ҳуқуқлари тўғрисидаги конвенцияси ҳам конвенцияга аъзо мамлакатлардан ахборотдан ва янги ахборот-коммуникация технологиялари, хусусан, интернетдан тенг фойдаланишни таъминлаш учун тегишли чоралар кўришни талаб қилади.\nЭшитишда нуқсони бўлган инсонлар таълими ва хабардорлигининг паст савияда эканлиги уларнинг муносиб ишга жойлашиш ва келгусида жамиятнинг фаол аъзолари бўлиш имкониятларига ҳам салбий таъсир кўрсатади. Бу йил «Фаол инвестициялар ва ижтимоий ривожланиши йили» деб аталди. Ўз-ўзидан, биз ушбу ижтимоий муаммони ҳам эътиборсиз қолдирмаслигимиз зарур.\nТаълимга киритилган инвестиция, гап айниқса аҳолининг ижтимоий заиф қатламлари ҳақида кетаётган бўлса, давлатнинг энг муҳим инвестициялари саналади.\nКар ва заиф эшитувчи инсонларни ахборотдан тенг фойдаланиш ва узлуксиз таълим олиш имкониятлари билан таъминлаш учун ўзбек тилини автоматик аниқлаш технологияларини ишлаб чиқишга инвестиция киритган ҳолда, ТВ-каналларда ҳаракатланувчи сатр функциясини ривожлантириш зарур. Бунинг учун Ўзбекистон Карлар жамияти фаолиятини жонлантириш ва жараёнга Ахборот технологиялари ва коммуникацияларини ривожлантириш вазирлигини жалб этиш керак. Буни муваффақиятли амалга оширган хорижий мамлакатлар тажрибасини ўрганиш ва чет эллик донорларнинг қўшимча молиявий кўмагидан фойдаланиш мақсадга мувофиқ бўлади. Бундан нафақат эшитишида нуқсони бўлган инсонлар, балки бутун жамият ютади. Ахир ташқарида XXI аср!\nМақолада билдирилган фикрлар таҳририят нуқтаи назарини акс эттирмаслиги мумкин.\nМаъмур Аҳлиддинов — Ўзбекистон Карлар жамиятининг Ўзбекистондаги кар ва заиф эшитувчи инсонлар учун таълим, фан, спорт ва маданият мавзуларини ёритиб борувчи блоги муаллифи, «Мактабгача таълим методикаси ва назарияси» журнали таҳририяти бош дизайнери.\nДильмурад Юсупов — Сассекс университети (Буюк Британия)нинг Ривожланиш муаммоларини тадқиқ этиш институти докторанти, «Буюк келажак» экспертлар кенгаши аъзоси, «Газета.uz» колумнисти.\n30.03 Коронавирус пандемияси даврида аҳолига қўшимча имтиёз ва преференциялар берилади\n30.03 Иккинчи жаҳон уруши қатнашчилари ва ногиронларига 10 млн сўм пул мукофоти берилади\n30.03 Тижорат банкларига кредит тўлов муддатларини узайтириш кўрсатмаси берилди\nИккинчи жаҳон уруши қатнашчилари ва ногиронларига 10 млн сўм пул мукофоти берилади\nДональд Трамп коронавирусга қарши 2,2 трлн долларлик қонунни имзолади\nКоронавирус қайд этилган 145-бемор Қашқадарёда даволанмоқда\n728 та ҳолатда нархларнинг асоссиз равишда оширилгани аниқланди


Республикамизда оила институтини мустаҳкамлаш концепцияси қабул қилинди | NORMA.UZ\nРеспубликамизда оила институтини мустаҳкамлаш концепцияси қабул қилинди\nПрезидентнинг 27.06.2018 йилдаги ПҚ–3808-сон қарори билан унинг устувор вазифалари ва амалга ошириш бўйича чора-тадбирлар тасдиқланди.\nАмалга ошириш бўйича чора-тадбирлар\nI. Оила институтини мустаҳкамлашнинг институционал ва ҳуқуқий асосларини такомиллаштириш, ижтимоий шерикликни кучайтириш.\nқийин ҳаётий шароитга эга оилалар тўғрисидаги маълумотларни ўз вақтида олиш мақсадида «Оила» марказининг ягона идоралараро ахборот базасини яратиш;\nоилавий бизнесни, оилаларга ижтимоий хизматлар кўрсатиш тизимини янада ривожлантириш;\nОила кодексининг оилавий ҳуқуқий муносабатларнинг жавобгарлик мезонларини аниқлаш, алиментларни белгилаш, ажрашиш вақтида аёллар ва болалар ҳуқуқларини ҳимоя қилишга оид нормаларини янада такомиллаштириш;\nкўп болали ва муҳтож оилаларга имтиёзли кредитлар (ипотека, истеъмол ва б.) бериш ва ер майдонларини тақдим этиш ва б.\nII. Замонавий оилани мустаҳкамлаш ва ривожлантириш масалалари бўйича фундаментал, амалий ва инновацион тадқиқотлар олиб бориш.\nхориж амалиётини мослаштирган ҳолда муқобил оилавий васийлик тизимини такомиллаштириш (бола асраб олувчи ота-оналарни топиш ва тайёрлаш, фарзанд асраб олган оилаларни профессионал қўллаб-қувватлаш ва васийлик сифатини мониторинг қилиш);\nАКТ ва Интернет тармоғининг оила мустаҳкамлигига ва ривожига таъсирини ўрганиш ва б.\nIII. Демографик ривожланишни рағбатлантириш ва оила фаровонлиги даражасини ошириш.\nникоҳдан олдин тиббий кўрикдан ўтиш тизимини такомиллаштириш, эрта ва қариндошлар ўртасидаги никоҳларнинг, туғма нуқсонлар билан болалар туғилишининг олдини олиш бўйича чора-тадбирларни кучайтириш;\nоила аъзоларини тадбиркорлик асосларига ўқитиш;\nвояга етмаган фарзандларни, ногиронлиги бўлган фарзандларни тарбиялаётган ёлғиз ва кўп болали ота-оналарга ер участкаларидан самарали фойдаланишида кўмаклашиш ва б.\nIV. Оиланинг тарбиявий-таълим салоҳиятини мустаҳкамлаш.\nоилаларда ички оилавий ва шахсий муносабатларни, хусусан ота-она ва фарзандлар, эр ва хотин, қайнона ва келин ўртасидаги муносабатларни яхшилаш, оилада можароли ва оғир турмуш шароитларини амалий ҳал қилиш механизмларини жорий этиш;\nота-оналар учун ногиронлиги бўлган фарзандларни тўғри парваришлаш ва тарбиялаш бўйича методик ҳамда амалий қўлланмаларни ишлаб чиқиш, патронаж ва ижтимоий хизматлар ёрдамида уларнинг кўникмаларини ошириш ва б.\nV. Оилаларга таъсирчан методик, консультатив ва амалий ёрдам кўрсатишнинг самарали тизимини яратиш.\nоилаларга тадбиркорлик асосида ижтимоий ва психологик ёрдам беришга қаратилган хизмат кўрсатиш соҳаларини ривожлантириш;\nфуқаролар йиғинининг яраштириш комиссияси фаолиятини тубдан қайта кўриб чиқиш, низолашиш арафасида ва низоли вазиятда бўлган оилалар билан ишни ташкил қилишнинг янги шакллари ва усулларини жорий этиш;\nоилалар билан ишлайдиган мутахассислар учун уларга таъсирчан услубий, консультатив ва амалий ёрдам кўрсатиш мақсадида профессионал супервизия тизимини (таҳр. – малака ошириш усулларидан бири) ишлаб чиқиш ва б.\nКонцепция ва «Йўл харитаси»ни амалга ошириш жараёнининг мувофиқлаштирилиши ва мониторинги Вазирлар Маҳкамаси ҳузуридаги «Оила» илмий-амалий тадқиқот маркази зиммасига юклатилди.\nБу – муҳим! 2019 йилдан бошлаб ҳар йили 15 майда мамлакатимизда Халқаро оила куни нишонланади. Ҳукумат фармойишининг тегишли лойиҳаси жорий йил 1 сентябргача Вазирлар Маҳкамасига киритилади.\nҲужжат Қонун ҳужжатлари маълумотлари миллий базасида эълон қилинган ва 29.06.2018 йилдан кучга кирди.


Озарбойжоннинг SOCAR компанияси Туркияга 19,5 млрд. доллар инвестиция киритмоқда\n23:48 / 10.07.2017\n2016 йилда SOCAR компанияси Туркия иқтисодиётига инвестиция киритган энг йирик хорижий сармоядор бўлди.\nSOCAR компанияси (Озарбойжоннинг давлат нефть компанияси) бугунги кунгача Туркия иқтисодиётига 12,6 миллиард доллар сармоя ётқизган, деган компания президенти Равнақ Абдуллаев Истанбулда ўтган XXII Бутунжаҳон нефть конгрессида. Бу ҳақда Anadolu агентлиги хабар бермоқда.\nУнинг сўзларига кўра, ўтган йили SOCAR компанияси Туркия иқтисодиётига энг кўп инвестиция киритган хорижий сармоядор бўлган.\n«Лойиҳаларни амалга ошириш якунланганидан сўнг, SOCARнинг Туркия иқтисодиётига жалб қилган жами инвестициялари ҳажми 19,5 миллиард долларни ташкил этади. STAR нефтни қайта ишлаш заводи лойиҳасини амалга ошириш 90 фоизга якунланган. Ушбу лойиҳани амалга оширишнинг ўзига 6 миллиард доллар сарфланмоқда. Измир шаҳридаги Алиоға туманида SOCAR томонидан бунёд этилаётган контейнер порти сингари у ҳам Туркиянинг жорий ҳисоблари танқислиги қисқартиришда муҳим роль ўйнайди, деб ҳисоблаймиз», — деган Абдуллаев.\nКомпания раҳбари Трансанадолу газ қувури (TANAP) орқали Озарбойжоннинг «Шоҳ Денгиз» газ конидан илк бор газ етказилишига эътиборни қаратди. 2020 йилда TANAP орқали Европага йилига 16 миллиард метр куб Озарбойжон гази жўнатилади.\nУнинг сўзларига кўра, Туркия ва Европанинг энергия хавфсизлиги нуқтаи назаридан, TANAP ва TAP газ қувурлари унинг таркиби қисми бўлган «Жанубий газ йўлаги» лойиҳаси катта аҳамият касб этади.\nXXII Бутунжаҳон нефть конгресси (World Petroleum Congress - WPC) Истанбулда беш кун давом этади.\nКонгрессда давлат раҳбарлари, 100 дан ориқ мамлакат ва 1500 дан ортиқ компания вакиллари, эллик нафарга яқин вазир, беш мингдан зиёд делегат иштирок этишмоқда. Конгрессда 20 мингдан ортиқ киши қатнашади.\nТуркия Озарбойжон SOCAR


"Барселона" президенти Дембеленинг сотилмаслигига кафолат берди\n20 июнь, 2019, 10:55\nУ ҳеч қаерга кетмайди.\n“Барселона” клуби вингери Усмон Дембеле янги мавсумни ҳам “Камп Ноу”да ўтказади.\nCadena Ser нашри тарқатган хабарга кўра 22 ёшли франциялик футболчининг агенти яқинда каталонияликлар президенти Хосеп Бартомеу билан учрашган ва мижози жорий трансферлар даврида бошқа жамоага сотиб юборилмаслиги борасида кафолат олган.\nЭслатиб ўтамиз, бундан аввалроқ “Барселона” Неймар эвазига ПСЖга Дембеленинг хизматларини таклиф қилаётгани ҳақида хабарлар тарқалган эди.\nМаълумот учун, Дембеле ўтган мавсум “кўк-анор ранглилар” сафида жами 43та ўйинда майдонга тушди ва ўз ҳисобига 14та гол ёздириб қўйишга эришди. Унинг клуб билан амалдаги шартномаси 2022 йилга қадар имзоланган.\nСанчони сотиб ололмаган МЮ энди "Барселона" футболчисини кўзламоқда\nДембеле "Барселона" базасида бир ўзи шуғулланмоқда


"Бавария" – клублар ўртасидаги ЖЧ ғолиби! / CHAMPIONAT.asia\n02:50"Қўқон-1912" нега ҳеч кимни трансфер қилмади? 8 01:55Кейн "Тоттенхэм" бу ёзда уни сотишига ишонмоқда. Транфсердан тушган маблағ клуб учун сарфланади 0 01:31РПЛ. "Спартак" биринчи турда ютқазиб қўйди. "Локомотив"да эса ғалаба 1 01:10Ўртоқлик ўйинлари. "Барселона" ва "Ювентус" ғалаба қозонди, Депайдан биринчи гол 0 00:48Ўртоқлик учрашуви. "Метталург" Тожикистоннинг "Хўжанд" жамоасини мағлуб қилди 2 00:29"Милан" Зиешни ижарага олиши мумкин 2 00:10"Балтика" қўполликларга бой ўйинда дуранг ўйнади, Виталий Денисов бир бўлим ҳаракатланди 1 23:59"Бавария" ўртоқлик учрашувида дуранг ўйнади. Мухлислар эса Нагельсманни ҳақорат қилишди 4 23:35"Реал" Искони шу ёзда сотиб юбормоқчи 0 23:18"Қўқон-1912" "Сўғдиёна" билан жанговар дуранг қайд этган ўртоқлик баҳсидан ГАЛЕРЕЯ 1 23:12Ўртоқлик учрашуви. "Бунёдкор" "Алай"ни йирик ҳисобда мағлубиятга учратди 10 22:59Шомуродовнинг ПСЖга қарши ўйнаш имконияти йўққа чиқди 11 22:40Ўзбекистон футзал терма жамоаси халқаро мусобақа олдидан машғулот ўтказди 1 22:25"Андижон" – "Турон" учрашуви Наманганда бўлиб ўтади 9 22:07РПЛ. "Зенит" сафарда "Химки" устидан ғалаба қозонди 0\n"Бавария" – клублар ўртасидаги ЖЧ ғолиби!\nТеглар : матнли трансляцияКлублар ўртасидаги ЖЧ"Бавария""Тигрес"\n"Бавария" ва "Тигрес" ўртасидаги финал матнли трансляциясини ушбу саҳифада кузатиб бордингиз.\n"Бавария" (Германия) – "Тигрес" (Мексика) 1:0\nГол: Павар 61'\nБавария – Нойер, Зюле, Дэвис, Павар, Алаба, Коман (Коста, 73), Киммих, Сане (Мусиала, 73), Гнабри (Толиссо, 64), Люка Эрнандес, Левандовски (Шупо-Мотинг, 73).\nТигрес – Гузман, Рейес, Сальседо, Родригес (Киньонес, 80), Писарро, Дуэньяс, Акино, Рафаэл Кариока, Киньонес, Гонсалес, Жиньяк.\nОгоҳлантиришлар: Дуэньяс (42), Родригес (69), Кариока (90).\nУчрашув ўз ниҳоясига етди. "Бавария" ЖЧ ғолибига айланди. Клуб мухлисларини самимий табриклаймиз! Хизматингизда Шерзод Нурматов бўлди. Кейинги ўйинларда ғойибона кўришгунча!\n90+2. "Тигрес" ҳатто "Бавария" жарима майдонига яқинлаша олмаяпти. Улардан жавоб голини кутиш қийин...\n90. Кариока қўполлиги боис ҳакам томонидан огоҳлантирилди.\n89. Павар ўнг қанот орқали тўпни ичкарига оширди, Сальседо бош билан хавфни бартараф қилди.\n88. Шупо-Мотинг ичкарига кириб бориб, хавфли ҳолат қайд этди. Бу гал финт "емади". Сальседо "Бавария" ҳужумчисига қаршилик кўрсатди.\n85. "Бавария"дан даҳшатли ҳужум! Костанинг зарбаси Гузманни сергак торттирди.\n83. Мана ҳозиргина "Тигрес"да вазият пайдо бўлди. Жиньяк чалқанча услубда зарба йўлламоқчи бўлди, бироқ тўп оёққа яхши тушмади.\n81. Дарвоза устуни! Толиссодан қойилмақом зарба!\n80. "Тигрес"да ўзгариш: Гонсалес ўрнига Киньонес ўйинни давом эттиради.\n79. Тўп яна Мусиалага етиб келди, бу гал ҳам у конкрет нимадир кўрсата олмади.\n78. Эндигина майдонга тушган Мусиала ўз дриблингини нимойиш этмоқчи бўлди. Рейес ёш вингерга имконият бермади.\n77. Дэвис чап қанот орқали жарима майдонига яқинлашди. Толиссо пас беришда адашди.\n76. Зарбалар бўйича статистика – 6:1.\n73. "Бавария"да 3 та алмаштириш: Коман ўрнига Коста, Сане ўрнига Мусиала, Левандовски ўрнига Шупо-Мотинг майдонга тушди.\n70. Киммихдан эътирофга лойиқ узатма, Толиссодан бош билан зарба! Ноаниқ.\n69. Родригес Команга нисбатан қоидани бузди ва огоҳлантирилди.\n66. Киньонес олдинда анча фаол, у ҳозир "Бавария" жарима майдони яқинида стандарт ишлади.\n64. "Бавария"да ўзгариш: Толиссо Гнабрини алмаштирди.\n63. Гол муаллифи хатога йўл қўйди. Павар жарима майдони ичида Киньонесга имконият бериб қўйиб, хатони тўғрилашга эриша олди.\n61. ГООООООООООООООООООООООООООООООООЛ! Павар ўзининг аниқ зарбаси орқали ҳисобни очди – 1:0! Ҳакамлар ВАР ёрдамида Левандовскини офсайдда эмас деб топишди ва гол инобатга олинди.\n58. "Тигрес" кам снли ҳужумларидан бирини уюштирди. Жиньяк қанот томон кучли узатмани амалга оширди, Мексика жамоаси ҳеч нарсага эришмади.\n55. Коман ҳимоячи билан астойдил кураш олиб борди, аммо ўзи хоҳлаган нарса ўхшамади, унинг нияти дарвозабон билан яккама-якка ҳолатга чиқиб бориш эди.\n54. Коман жарима майдони яқинида финт ишлатди ва якунда ноаниқ паси орқали ҳолатга якун ясади.\n51. Гнабрида яхши имконият юзага келди. Алабадан узатма, Гнабридан зарба, ҳозирча самрасиз.\n50. "Бавария" чап қанот орқали ҳужум ташкил қилди. Тўп кучли тепилгани боис ҳатто супер тезликка эга Дэвис ҳам етиб боролмади.\n48. Коман чап қанотда фаоллик кўрсатиб, Родригесдан оқиб кетди ва тўпни ичкарига оширди, Сане бош бален зарба йўллади! Сал ноаниқ.\nБиринчи бўлим тугади. Ҳозирча ҳисоб очилмади – 0:0.\n45. Нойер тўп билан ишлашда хуморидан чиқиб олди. Дарвозабон қанотга қадар тўп билан муомала қилди. Жиньяк "подкат" ташлашга ҳам улгурди, бироқ тўпни олиб қўя олмади. кейин эса улар қучоқлашиб қўйишди. Бу вазият уларнинг ҳар иккисига завқ бағишлаган кўринади.\n43. "Тигрес" прессинг уюштирмоқда. Нойерга эса фарқи йўқ ва бу у учун айни муддао.\n42. Биринчи бўлимдаёқ вақт чўзишга уриниш учун сариқ карточка кўрсатилди. Дуэньяс тўпни "аут"дан ўйинга киритишда анча вақт олгани боис огоҳлантирилди.\n40. Франциялик ҳимоячи Павар Киньонеснинг қоида бузишидан кейин майдонда ётибди.\n37. Жиньяк майдон марказида Дэвисни ортда қолдиришга уринди. Бош ҳакам қоида бузиш қайд этди.\n36. Левандовскининг Коман томон паси муваффақият келтирмади. "Тигрес" ўз дарвозасидан тўпни ўйинга киритиб беради.\n34. Санеда қойилмақом имкон юзага келди. "Бавария" тезда бурчак тўпини ўйинга киритгандан сўнг германиялик ўйинчи тўққизликни нишонга олди! Озгина аниқлик етишмади.\n32. Сальседо тўпни олиб қўйишда меҳнат қилди ва зарба берди. Тўп тўғри Нойерга бориб тушди.\n32. Кариока бурчакдан узатмани амалга оширди. Нойер ва Левандовски биргаликда тўпни узоқлаштиришга эришишди.\n30. Сане финт намойиш қилиб, икки рақибини алдашга уринди. Дуэньяс жиддий кураш олиб боргани боис дриблинг мева бермади.\n28. "Тигрес" "Бавария" жарима майдони ичкарисида чиройли комбинация ташкил этди. Киньонес оҳиста узатмани кўрсатди, аммо Эрнандес тўпни узоқлаштирди ва Жиньякка имконият қолдирмади.\n25. Кингсли Коман ажойиб дриблингдан сўнг олис масофадан рақиб дарвозасини нишонга олди, Гузман қайтарди!\n23. Дэвис ўз тезлиги эвазига Киньонесадан осонликча ўтиб кетди ва "Тигрес" жарима майдонига кириб келиб, зарба йўллади. Тўп ГУзманга қулай шаклда етиб келди.\n20. Гол бекор қилинди! Таблодаги ҳисоб – 0:0.\n19. Ҳакам монитор томон югурди! Левандовски Киммих зарба бераётган вақтида Гузманга халақит қилган ҳолда офсайдда турган экан.\n18. ГОООООООООООООООООООООООООЛЛ! Киммих тахминан 20 метрдан дарвозани ишғол этди – 1:0!\n16. Нойер! У дарвозадан анча узоққа чиқди ва Киньонесдан олдин тўпга етиб келди.\n13. Дэвиснинг тезлиги тўпни эгаллаб, уни шерикларига етказиб беришга хизмат қилди. Левандвоски яна муваффақиятсизликка учради ва тўпни йўқотди.\n10. Киммих кетма-кет иккита бурчак тўпини ўйинга киритиб берди. Ҳар иккиси яқин бурчак томон йўналтирилди. "Тигрес" ҳимоячилари завфни бартараф этишди.\n6. Левандовски дарвоза олдида тўпни қабул қилди, Гузман ўз вақтида форварднинг хатосидан фойдаланиб қолди.\n4. "Бавария" ўйиндаги дастлабки ҳужумини уюштириши мумкин: Команнинг йўли томон нотўғри пас амалга оширилди...\n2. Жиньяк чап қанотда жарима тўпини ўйинга киритди. Узатма анча пастдан ва самарасиз чиқди.\n1. Биринчи ҳужум хавфли кўриниш олди! Жиньяк бош билан зарба йўллади, бироқ тўп рақибга тегди. Нойер вазиятга аралашишига хожат қолмади.\n1. Финал баҳсига старт берилди!\nЧигил ёзди машғулотлар\nБош соврин ўз эгасини кутмоқда\n- Учрашув Тошкент вақти билан 23:00 да старт олади.\n- Ассалому алайкум, қадрли футбол ишқибозлари! Бугун Қатарнинг Доҳа шаҳрида Германиянинг "Бавария" клуби Мексиканинг "Тигрес" клуби билан жангга киришади. Ушбу ўйинни яқин 2 соат ичида сиз билан биргаликда кузатиб борамиз.\n"Бавария" ўртоқлик учрашувида дуранг ўйнади. Мухлислар эса Нагельсманни ҳақорат қилишди 4\n"Бавария" янги уй либосини намойиш этди, эмблема устида бешинчи юлдуз пайдо бўлди 3\nКоман "Бавария"да рақамини ўзгартирди 0\nМЮ "Бавария"дан кўра Горетцкага кўпроқ маош таклиф қилмоқда 0


Рўзғорда асқотувчи 7 тавсия » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Рўзғорда асқотувчи 7 тавсия\nҲар бир аёлнинг уй тозалиги борасида ўз сир асрорлари бор. Аммо бундай “маҳорат”га эга эмаслар ҳам бор. Қуйидаги тавсияларимиз сизга уй саришталигида қўл келишига аминмиз.\nАввало уй йиғиштуришда, хоҳ чангютгичдан фойдаланасизми ёки супургидан, гилам устини нам латта билан артишга одатланинг. Ортиқча чанг- ғубордан ҳалос бўласиз. Мабодо шунда ҳам гилам туклари бир-бирига ёпишгандек кўринса, бундай қилинг: челакка илиқ сув тўлдириб, озроқ шампундан қўшинг. Сўнг дағал тишли чўткани сувда намланг-да, гилам юзасини ишқаланг. Тукларининг намиққанлигидан фойдаланиб, керакциз санчқида уларни аста таранг. Аҳамият беринг, гилам қуримагунича усти босилмаслиги керак.\nОвқатни кўп аралаштириш керакми?\nАслида бу нотоғри. Суюқ таом пишираётганда ҳар замон тагига олмаслиги учун қозон ковлаб турилса бас. Йўқса маҳсулотлар яхши аралашмай, майдаланиб кетади. Қарабсизки овқатингиз бўтқа ҳолига келади.\nЯнги газ печини ҳарид қилдингиз дейлик. Ҳар таом тайёрлагандан сўнг плитани тозалашга эринсангиз ёки вақтингиз тиғиз бўлса, зарқоғоздан фойдаланинг. Бунинг учун плита устига ўлчамига мослаб қоғоз соласиз. Икки-уч ҳафтда зарқоғозни алиштириб турсангиз етарли, ҳам вақтингиз тежалади ҳам идиш ювиш воситаси иқтисод бўлади.\nХамирни қоргач, узоқ муштлаш керак деган фикр нотоғри. Узоқ муштланган ҳамирда ортиқча ёпишқоқлик юзага келади ва у керагидан ташқари қаттиқлашади. Хамирни бир ҳил аралашма ҳолига келгунига қадар муштланг. Унни элаб ишлатинг, бу хамирнинг юмшоқ бўлишида ёрдам беради.\nОддийгина тиш чўткаси\nУнинг ёрдамида раковина, ҳожатхона ва ваннахонадаги тозалаш қийин бўлган кичик бурчакларни озода кўринишга келтириш мумкин. Мисол учун, ҳожатхона унитазининг ички тарафини олсак, одатдаги чўтка ичкарига қайрилган қисмига сиғмайди, натижада бактерия ва микроблар шу ҳолича қолиб кетаверади. Фойдаланилмайдиган тиш чўткаси эса, катта чўткалар эплолмайдиган вазифани аъло даражада уддалаб, ишингизни енгиллаштиради. Фақат тозалаш ишларидан сўнгтиш чўткасини бир четга олиб қўйишни унутманг.\nКафел артиш жараёнида\nНамланган латтани тўртга буклаб олинг. Ишингиз анчайин осонлашади. Латтанинг бир тарафини ишлатгач, қолган уч қисмидан бемалол фойдаланасиз. Кафел тозалашда совун ёки кир ювиш кукунидан фойдаланманг. Улар таркибидаги ишқор кафел юзасида доғ пайдо қилади, сўнг ҳар қанча тоза сувда чайилса ҳам хиралиги кетмайди. Яхшиси, истеъмол содасини озроқ сувда эритингда, уни кафел бойлаб тарқатинг. Кейин юмшоқ мочалка билан ишқалаб олсангиз етарли.\nҚуймоқ пиширгандан сўнг, това совишини кутинг. Иссиқлигида сув тагига олиб борсангиз, бир неча маротаба фойдалангандан кейин таги оладиган кўринишга келади. Яна бир гап тованинг ички қисмини “чистол” кукунида ишқаламанг. Юзаси қирилади.\nГўштни қовуришдан олдин ювиш керак, аммо ундан сўнг ликопча ёки косага солиб қўйиш ҳато. Негаки гўштдан ажралган суюқликда микроб ва бактериялар бор. Сиз гўштни чайиб, ундаги ёпишқоқликни кетказгандек бўласиз, аммо у ўзидан ажралган суюқликда туриб қоларкан, ичак таёқчаларини келтириб чиқариши мумкин бўлган зарарли микроорганизмларга тўйинади. Гўштни чайдингизми, қоғоз салфетка устига қўйиб қуритинг.\nИшга кечикмасликнинг 6 қоидаси\nҲар бир киши хоҳ давлат корхонасида бўлсин, хоҳ ҳусусий ишхонада ишласин, ишга кечикиб бориб, бошлиғидан дакки эшитишни истамайди. Лекин баъзида ўзимиз истамаган ҳолда ишга кечикиб қоламиз. Бироқ баъзилар деярли ҳар доим кечикишни канда қилмайдилар. Шундай кезларда кечикмаслик учун нималар қилиш керак? Бу саволда 6 та қоида орқали жавоб берамиз....\nИнтернетга уланиш учун фойдаланадиган симсиз Wи-Фи тармоғи бугунги кунда деярли ҳамма жойда қўлланилмоқда. Бироқ, кам сонли одамлар Wи-Фи ускуналарини ўрнатувчи хизмат ходимларининг соғлиққа етказилган зарарни минималлаштириш бўйича аниқ кўрсатмаларга эга эканлигини билишади....